Petua Mudah Merawat Bentan Lepas Bersalin. Jangan Dibiar Melarat!

Pernahkah anda dengar tentang bentan bersalin? Ia adalah kesakitan yang dialami oleh wanita selepas bersalin akibat mengabaikan penjagaan diri semasa berpantang atau ‘melanggar pantang’.
Tanda Terkena Bentan Bersalin
Biasanya seseorang yang terkena bentan dikaitkan dengan ‘melanggar pantang’ seperti mengambil makanan-makanan sejuk, terlalu aktif membuat kerja rumah, atau tersepak benda keras. Si ibu biasanya mengalami demam, bisa urat, lenguh sendi, sakit tumit, atau tumpah darah. Seluruh badan pula terasa sejuk hingga menggigil dan rasa nak pitam.

Bentan bersalin ini boleh ‘menyeksakan’ jika tidak ditangani dengan secepatnya. Maka hari ini kita berbesar hati kerana Puan Norliza Mohd Salleh sudi berkongsi tips untuk merawatnya dengan mudah di rumah. Ada langkah demi langkah untuk kita rujuk. Semoga bermanfaat!
Petua Mudah Merawat Bentan Bersalin
Petua merawat bentan bersalin ini adalah dengan membuat nasi kepal yang kita panggil ‘sushi garlic’. Tapi bukan dari beras pulut ya. Kita cuma guna beras nasi biasa saja. Kalau guna pulut, takut bentan makin menjadi-jadi pula.

Berikut adalah bahan dan cara membuatnya. Mudah saja.

Bahan-bahan
Hanya 2 bahan yang diperlukan iaitu:

Nasi panas (yang lembik sedikit)
Beberapa ulas bawang putih

Cara-cara
Berikut adalah cara membuat ‘sushi garlic’ untuk merawat bentan.
1. Bakar Bawang Putih
Pertama sekali bakar / sangaikan bawang putih. Jangan bakar sampai rentung pula, nanti pahit.

2. Masukkan Bawang Dalam Nasi
Masukkan seulas bawang putih yang dah dibakar ke dalam nasi yang dikepalkan.

Beginilah lebih kurang hasilnya.

3. Makan perlahan-lahan
Dah siap terus makan perlahan-lahan. Sebelum itu baca bismillah dulu dan Selawat. InsyaAllah bentan akan hilang serta berkurangan.

Selamat Mencuba!
Mudah, bukan? Kalau nak lagi senang, boleh rujuk video di bawah. Semoga tips ini dapat membantu ibu-ibu di luar sana menghadapi pantang dengan sihat dan cergas.
Bentan jangan dibuat main. Merana jiwa dan raga.

Boleh kongsikan pada wanita di luar sana, manalah tahu ada yang sedang berpantang. InsyaAllah bermanfaat.
Terima kasih!
*Puan Norliza mengamalkan jamu hampir 5 tahun setelah beliau sendiri mengalami masalah dalaman wanita. Kini, beliau aktif menawarkan cara berjamu dengan betul menggunakan herba terpilih dan mudah dibuat sendiri di rumah. Beliau juga pernah ditampilkan melalui Majalah Harmoni Edisi Februari 2017.
**Perkongsian asal petua merawat bentan bersalin ini adalah daripada Puan Norliza Mohd Salleh melalui laman Facebook peribadinya dan ia diterbitkan semula dengan kebenaran. Follow beliau di SINI untuk mengikuti lebih banyak tips dan khidmat rundingan dari semasa ke semasa.


8 Petua Merawat Bisul, Terutama Di Punggung, Ketiak & Kepala!

“Patutlah perit, nak berjalan pun susah, terasa sakit menyengat. Ada bisul rupanya! Kalau ada nanah, bolehkah pecahkan guna jarum peniti? Apa langkah rawatan bisul yang sebenar ya?”
Eh jangan pecahkan bisul guna jarum, nanti disebabkan jarum, bisul boleh terkena jangkitan bakteria atau kuman, melambatkan lagi proses sembuh.

Manakala nanah yang mengalir dari bisul pula boleh menambah lagi bisul pada anggota badan.
Habis tu takkan nak biarkan saja? Kadang-kadang bisul ini pula timbul di kawasan-kawasan yang tidak sepatutnya. Atas kepala, celah punggung, ketiak, dalam telinga, hidung, dan sebagainya. Mana selesa kalau dibiar lama-lama!

Foto Kredit: totkaz.com

Bagaimana Langkah Rawatan Bisul Yang Sebenar?
1. Tuam dengan tuala panas
Petua merawat bisul yang pertama ialah dengan merendam tuala dalam air panas, perah dan tuam pada bisul dalam lima hingga 10 minit. Lakukan tiga atau empat kali sehari.
Ia membantu mempercepatkan proses penyembuhan kerana haba panas meningkatkan circulation pada sekeliling kawasan bisul, menambah lagi antibodi dan sel darah putih, mengurangkan rasa sakit dan membuang darah serta nanah dalam bisul.
Foto Kredit: wisegeek.org
2. Jangan sesekali pecahkan bisul
Memang geram tengok nanah yang berkumpul dalam bisul. Warna kekuningan buat rasa nak cucuk dengan jarum bagi pecah dan hilang nanah.
Seeloknya tuam dengan tuala panas sehingga nanah keluar sendiri dan bisul kering semula.
Foto Kredit: ohtuleth.ee
3. Cuci dengan sabun antibakteria
Bersihkan bisul dengan sabun antibakteria dan air suam hingga tiada baki nanah atau darah.
Kemudian kesat hingga kering.

4. Sapu krim antibakteria
Sapu krim antibakteria pada bisul dan balut dengan kemas. Ia akan mengeringkan bisul dan dalam masa sama balutan perlu diganti dengan kerap.
Selain krim antibakteria, boleh juga gunakan  tea tree oil, epsom salts, cuka epal (apple cider) dan minyak kastor.

5. Jaga kebersihan diri
Guna sabun antibakteria jika anda kerap terkena bisul. Sebaiknya guna berus atau loofah untuk membersihkan daki, kotoran dan minyak dari berkumpul di kulit.

7. Rawat luka dengan segera
Meskipun luka kecil dan tidak memudaratkan, ia perlu dibersihkan, dicuci dengan sabun antibakteria, disapu ubat dan dibalut hingga kering kerana bakteria mudah masuk ke dalam badan melalui luka seterusnya menyebabkan bisul.
Foto Kredit: bonnelogia.com
8. Elak duduk terlalu lama
Bisul juga boleh terjadi di bahagian punggung disebabkan duduk terlalu lama. Bangun dan lakukan sedikit pergerakan.

Bisul Akan Cepat Mengecut Dengan Rawatan Yang Betul
Lakukan petua merawat bisul yang mudah ini setiap hari hingga bisul kering sepenuhnya.
Biasanya dalam tempoh seminggu dua, jika dijaga dengan betul, bisul akan kering dan mengecut.
Pastikan juga anda tidak berkongsi tuala, katil dan pakaian dengan orang lain untuk elakkan mereka terkena bakteria yang disebabkan oleh bisul.


Stresnya Bila Kena! Fahamkan 7 Perkara Tentang Cagu aka Cengkam Kuku

“Aduh, bisa betullah ibu jari aku ni… Mesti tak lain aku dah kena cagu. Apa nak buat ni? Nak pergi klinik ke? Ada ke petua merawat cagu?”
Pernah kena cagu atau cengkam kuku?

Mesti sakit dan tak selesa, kan?
Biasanya kita kena cagu ni bila baru lepas potong kuku.

Ada juga orang sebut sebagai kaki sebayam / kuku sebayam.

Ibu jari kaki merupakan yang paling besar berkemungkinan mengalami cagu.
Memang stres bila kena! Walaupun kecil tapi sakit yang amat… Rasa berdenyut-denyut jari kaki tu.
Kenapa cagu ni boleh berlaku, adakah petua merawat cagu dan bagaimana kita nak elakkan cagu daripada kerap berlaku?
Jom ketahui lebih lanjut tentang cagu di bawah ini.
7 Perkara Tentang Cagu aka Cengkam Kuku
1. Fungsi Kuku
Pernah tak kita terfikir apa sebenarnya fungsi kuku di jari kita?
Kuku ini berfungsi melindungi kepingan terakhir tulang pada jari tangan atau jari kaki. Ia melindungi hujung jari dan tisu lembut di sekeliling jari.
Fungsi hujung jari adalah untuk menyentuh dan memilih benda kecil.
Dengan adanya kuku, ia dapat memudahkan pergerakan halus dengan memberikan tekanan pada pulpa jari sekaligus meningkatkan sensitiviti.

2. Bagaimana Berlakunya Cagu
Cagu atau cengkam kuku (ingrown toenail) ialah satu keadaan dimana kuku jari kaki kita tumbuh melengkung ke dalam jari kaki menyebabkan bahagian kaki tersebut bengkak dan mungkin bernanah.
Setiap langkah boleh menyebabkan kesakitan dan seandainya tersepak sesuatu, kesakitannya tu tak dapat dibayangkan terutamanya jika ia telah mengalami jangkitan.
Rasa kesakitan dan ketidakselesaan ini juga boleh menyukarkan kita memakai kasut.
[Baca juga : Wanita 2 Kali Ganda Lagi Mudah Kena Sakit Tumit. 7 Perkara Perlu Tahu Tentang Plantar Fasciitis]
Tanda-tanda awal cagu termasuklah:

kulit di sebelah kuku menjadi lembut, bengkak, atau keras
sakit ketika tekanan diberikan pada jari kaki
cecair terkumpul di sekitar jari kaki

Foto Kredit: American Family Physician
3. Punca Cagu / Cengkam Kuku
Menurut Dr Latif Saadan menerusi The Diagnosa, ada banyak sebab yang boleh menjadi punca cengkam kuku atau cagu.
Ia selalunya berlaku pada mereka yang mempunyai kaki yang berpeluh seperti pada remaja. Dan ia juga berlaku pada mereka yang sudah tua kerana kuku kaki yang menebal.
Penggunaan kaki yang berlebihan (contoh atlet bola sepak) seperti aktiviti menendang sesuatu ataupun yang memberikan tekanan pada kaki dalam satu tempoh yang lama juga meningkatkan risiko seseorang itu mengalami masalah cagu.
Lain-lain punca cagu adalah:

Cara potong kuku dengan yang tidak betul. Bagi kuku kaki, anda dinasihatkan untuk memotong kuku tersebut tidak terlalu dalam dan ianya perlu lurus.
Kuku kaki yang tidak sekata
Kasut yang ketat hingga memberi tekanan pada kuku kaki
Kecederaan pada kuku kaki
Postur duduk yang salah
Tidak menjaga kebersihan kaki

4. Kaedah Mengurangkan Kesakitan / Petua Merawat Cagu Di Rumah
Bila baru kena cagu, kita mungkin lebih selesa untuk cuba atasi masalah ni sendiri di rumah memandangkan ia belum serius.
Menurut Dr Kamarul Ariffin, antara cara merawat cagu yang boleh kita lakukan di rumah adalah seperti berikut :

Rendam dan cuci kuku dengan air suam
Splint (penyendal) boleh diletakkan di bawah kuku yang ada cagu. Boleh guna gauze sebagai penyendal. Ia akan beri masa kuku tumbuh melepasi tisu yang keradangan.

5. Rawatan Doktor
Sekiranya kuku kaki tidak menunjukkan bertindak balas terhadap rawatan di rumah atau menjadi lebih sakit, jangan berlengah untuk berjumpa doktor.
Ini kerana kuku kaki yang tumbuh ke dalam jari boleh menyebabkan menyebabkan jangkitan, luka dan kehilangan aliran darah yang sempurna ke kawasan yang dijangkiti.
Jangkitan boleh menjadi lebih serius jika kita menghidap diabetes.
Doktor mungkin akan mempreskripsikan:

Ubat tahan sakit dan anti-keradangan.
Antibiotik sapuan atau tablet akan diberi untuk membunuh kuman.
Antifungal jenis sapuan(topikal) akan diberi untuk rawat jangkitan kulat.

6. Prosedur Mencabut Kuku
Menurut Dr Ahmad Mahyuddin menerusi Malaysian Medical Gazette, pembedahan hanya akan dilakukan sekiranya:

Rawatan tanpa pembedahan tidak berjaya
Cagu berlaku berulangkali
Cagu menyebabkan jangkitan kuman berlaku. Pembedahan hanya akan dilakukan setelah jangkitan kuman tersebut sembuh

[ Baca juga: Anak Asyik Sakit Kaki Waktu Malam, Ini 5 Perkara Anda Kena Tahu Tentang ‘Growing Pains’]
Terdapat 2 pilihan yang biasa dilakukan untuk mengatasi masalah ini :
i) Pembuangan kuku separa (partial nail removal / Zadek procedure) – sejenis prosedur dimana hanya sebahagian daripada kuku pesakit dibuang iaitu di sebelah yang mengalami cengkam. Bahagian pangkal kuku iaitu bahagian yang dikenali sebagai nail fold dan germinal matrix dibersihkan dengan menggunakan currete, diarthermy atau phenol bagi memusnahkan sel-sel precursor kuku dengan harapan kuku tidak lagi tumbuh di bahagian sisi. Ini akan dapat mengelakkan daripada cengkam daripada berulang.
ii) Pembuangan kuku keseluruhan (nail avulsion) – Doktor akan memberi anda suntikan bius dan kemudian mengeluarkan keseluruhan kuku.

7. Cara Mencegah Cagu / Cengkam Kuku
Cagu dapat dicegah dengan tips berikut:

Paling penting! Potong kuku secara lurus dan bukannya melengkung (rujuk rajah di bawah)
Jangan potong kuku terlalu pendek hingga melepasi isi atau daging di bawah kuku, sebaik-baiknya hendaklah dipotong sama rata dengan isinya sahaja, untuk mencegah kuku itu mencengkam ke dalam isi dalam semasa proses pertumbuhan kuku
Pakai kasut, stoking yang sesuai dan tidak terlalu ketat.
Bagi seorang wanita pula, elakkan memakai kasut jenis tirus atau tumit tinggi yang boleh membebankan jari-jari kaki ketika berjalan untuk mengurangkan rasa sakit pada ibu jari kaki


Banyak Sangat Dah Ubat, Kita Guna Cara Kampung Ini Pula Rawat Kencing Manis

Seringkali kepada anda yang menghidap penyakit kencing manis mempunyai banyak pantang larang terutama dalam pemilihan makanan. Sudah bermacam-macam jenis ubat dimakan sampai naik jemu, tetapi ada tak yang pernah cuba petua merawat kencing manis ini menggunakan cara ‘kampung’ atau tradisional?
Jangan risau kerana berdasarkan kajian pakar pun menyarankan bahawa anda perlu juga menggunakan cara tradisional untuk memperbaiki lagi tahap kesihatan dan melawan kencing manis tersebut. Berikut merupakan 6 bahan tradisional yang boleh digunakan dalam rawatan kampung dan ternyata berkesan!

PETUA MERAWAT KENCING MANIS GUNA CARA TRADISIONAL ATAU ‘KAMPUNG’, MENJADI!

1.Lidah buaya

Bukan sahaja menyejukkan badan, malah lidah buaya juga digunakan dalam rawatan penyakit kencing manis atau diabetis. Menurut kajian, penurunan kadar glukosa, merendahkan kandungan lemak dan rawat luka kencing manis merupakan manfaat lidah buaya.

2.Kayu manis
Seringkali kayu manis ini digunakan dalam masakan dan mengeluarkan bau yang harum bukan? Bukan itu sahaja, kayu manis juga diangkat sebagai salah satu bahan rawatan kencing manis secara tradisional. Banyak kajian membuktikan penggunaan kayu manis meningkatkan sensitiviti terhadap insulin serta merendahkan kadar kolesterol dalam badan. Selain itu, kayu manis juga boleh mencegah komplikasi diabetes seperti masalah jantung dan darah tinggi.
3.Ginseng
Seringkali kita dengar ginseng merupakan antara makanan yang menjadi tunggak utama dalam masyarakat Cina tapi tertanya-tanya apakah rasanya? Bukan sahaja dapat memanaskan badan, ginseng merupakan pembekal tenaga dan berupaya meningkatkan tahap imunisasi badan. Ramai juga yang menggunakan ginseng sebagai cara untuk menurunkan kadar glukosa dalam darah.
4.Halba
Halba mempunyai kandungan serat larut yang tinggi. Ini boleh melambatkan penyerapan glukosa serta elak perut sering rasa kosong. Bukan itu sahaja, terdapat kajian yang membuktikan penggunaan halba 15g serbuk halba dalam makanan berjaya merendahkan kadar glukosa darah post-prandial (selepas makan) dalam kalangan pesakit diabetes jenis 2. Hebat!
5.Peria katak
Sudah pasti ramai dalam kalangan kita yang mendapat petua menggunakan peria katak dari pakcik makcik di kampung kan? Ya, peria katak ibarat insulin tumbuh-tumbuhan dan ia digunakan dalam perubatan Ayurveda sebagai penawar kencing manis. Sayur pahit ini memberi kebaikan seperti insulin dengan memberikan kesan hipoglisemia. Namun, anda harus berhati-hati dengan pengambilan peria katak kerana ia boleh menyebabkan paras gula turun sangat rendah apabila digunakan bersama ubat moden, jangan terlampau banyak ye!

6. Pokok misai kucing
Nama dah comel, sudah pasti menjadi antara petua tradisional merawat kencing manis juga. Misai kucing (Orthosiphon stamineus) merupakan sejenis pokok berbunga dan sering ditanam sebagai pokok perhiasan yang seringkali ditemui di taman-taman tempatan kerana sangat cantik dan kemas.
Misai kucing kini begitu popular dalam kalangan masyarakat Melayu kerana ia digunakan secara meluas dalam bidang perubatan termasuklah rawatan :
-Batu karang
-Gout
-Darah tinggi
-Diabetes
Selain daripada penurunan gula, kajian turut menunjukkan pokok misai kucing mampu menurunkan paras kolesterol dalam pesakit diabetes, sekaligus mengurangkan risiko penyakit kardiovaskular (jantung).
*Perlu juga diingatkan bahawa jika anda sedang mendapat rawatan medikal, jangan ditinggalkan terus ubat-ubatan yang diberikan pakar tersebut. Ini hanyalah sebagai langkah tambahan untuk anda merawat sakit dengan lebih mendalam.
Sumber: Diabetis.co.uk, DoctorOnCall, MyHealth


Guna 2 Bahan Ini Untuk ‘Nyah’kan Bau Badan Anda Secara Semulajadi

Masalah badan berbau biasanya berpunca daripada peluh yang keluar dan bercampur bersama dengan bakteria di permukaan kulit. Secara umumnya, kita boleh melakukan beberapa cara untuk mengelakkan badan berbau, contohnya dengan memakai pakaian kapas dan menyerap peluh, mengganti pakaian dan dalaman dengan kerap, kerap mandi, dan menjaga kebersihan diri secara rutin.
Menurut Portal MyHealth, bau badan juga boleh dipengaruhi oleh beberapa jenis makanan yang kita ambil setiap hari. Maka tidak hairanlah terdapat beberapa petua tradisional yang masih lagi diamalkan bagi mengurangkan masalah badan berbau. Berikut adalah perkongsian daripada Puan Wann Rohani yang dipelajari daripada ibunya secara turun-temurun. Mudah saja, hanya guna 2 bahan!

Petua Hilangkan Bau Badan Secara Semulajadi. Cuma Guna 2 Bahan Saja!
Ini resepi untuk menghilangkan bau badan dan sekaligus mewangikannya secara semulajadi.
Bahan-bahan

3 batang serai
2 daun pandan
2 mangkuk air

Cara-cara

Jom ikuti langkah-langkah membuat air rebusan ini.
1. Potong atau titikkan serai dan pandan.
2. Masukkan serai dalam periuk yang dah diisi air. Didihkan serai sampai wangi.
3. Kemudian masukkan daun pandan. Didihkan selama 2 minit dan tutup periuk.
4. Jangan buka tutup periuk bagi mengelakkan semua wangian meruap ke persekitaran. Bila dah agak-agak suam, dah bolehlah minum seperti biasa.

Cara Minum
Minum air rebusan ini setiap hari pada bila-bila masa. Rasanya tawar-tawar saja, tapi baunya cukup wangi. Tak ada masalah nak meminumnya seperti sesetengah herba lain yang terasa pahit.
Kalau nak keluarkan angin dalam badan, tambahkan sedikit halia yang telah dihiris.
Boleh juga tambahkan air ini dengan 2 liter air kosong. Letakkan dalam peti ais dan minum sepanjang hari. Insha Allah berkesan.
Jimat, Mudah, Dan Semulajadi
Melalui pengalaman Puan Wann Rohani sendiri, apa yang menariknya dengan meminum air rebusan ini adalah ia boleh mengelakkan badan berbau, malah menjadikan peluh berbau ‘wangi’.
Jadi, memang sesuai sangat sebagai alternatif bagi mereka yang tak serasi menggunakan deodoran kimia di pasaran. Di samping itu, pakar turut menyarankan untuk kurangkan pengambilan bawang putih, bawang merah dan kari bagi mereka yang ada masalah  badan berbau. Apapun, cubalah dulu baru tahu kesannya ya.
Semoga perkongsian petua di atas bermanfaat kepada ramai pembaca di luar sana, terutamanya mereka yang banyak berpeluh dan kurang konfiden akibat masalah ini.
Selamat mencuba!

*Petua menghilangkan bau badan ini dikongsikan oleh Puan Wann Rohani melalui Facebook dan ia diterbitkan semula dengan kebenaran. Kalau ada sebarang pertanyaan lanjut, boleh rujuk post asal beliau di SINI.
**Untuk lebih banyak tips dan perkongsian, follow FB beliau di SINI dan PM untuk peluang menebus hadiah percuma.


Kurang Sakit Kepala & Kempis Perut Dalam 2 Minggu. Wanita Ini Kongsi Petua Minum Air Asam Keping

Asam keping berasal dari pohon Asam Gelugor (nama sainsifik Garcinia atroviridis).
Pokok ini tumbuh dengan ketinggian lebih dari 20m. Daunnya berwarna hijau tua dan berkilat.

Bunganya berwarna merah tua. Buah asam gelugur berbentuk bulat dan yang masak berwarna kuning, kemudian dihiris dan dikeringkan.
Yang dikeringkan inilah yang dikenali sebagai asam keping.

Ianya digunakan dalam masakan kari dan masakan lain.

Baca juga: Resepi Ikan Rebus Air Asam Yang Buat Kecur Air Liur! Simple Je Nak Buat
Kredit gambar: mStar.com.my
Khasiat Asam Keping & Kegunaannya
Asam keping telah digunakan secara turun-temurun dalam membantu mengawal berat badan.
Buahnya mengandungi citric acid, tartaric acid, malic acid, ascorbic acid dan hydroxycitric acid serta flavonoids.
Dari segi perubatan, dipercayai buahnya dapat mengurangkan berat badan, mengatasi masalah obesiti dan menurunkan tahap kolestrol.
Di Asia Tenggara, rebusan daun dan akar pokok asam keping kadang-kadang digunakan untuk rawatan batuk, kelemumur, sakit telinga, sakit perut yang berkaitan dengan kehamilan, dan kerengsaan tekak.
Asam keping turut digunakan untuk memperbaiki peredaran darah dan ada yang menggunakannya sebagai losyen dengan cuka untuk menggosok perut wanita selepas berpantang.
Baca juga: Rupanya Ini 5 Sebab ‘Green Tea’ Boleh Buat Kita Cepat Kurus! (Dan 11 Lagi Kebaikan Teh Hijau)

Petua Minum Air Asam Keping
Melalui sebuah posting di Facebook, saudari Sahiza Mohd berkongsikan pengalamannya mengamalkan petua minum air asam keping.
Katanya dia saja mencuba minum air asam keping ni sebab selalu sakit kepala. Selepas 2 minggu, katanya sakit kepala dah kurang dan secara ‘tak sengaja’ berat badan pun makin turun daripada 65kg kepada 60kg.
Caranya:

Rendam 1/2 keping asam gelugur /asam keping dengan air panas sebelum tidur malam.
Bangun pagi minum air rendaman asam keping ni sebelum sarapan.

Ini perkongsian beliau selengkapnya:
Saja nak share hasil amal minum air ASAM KEPING sebab selalu sakit kepala sebab doktor kata aku ada darah tinggi, migrin, resdung.
Tapi tak sangka setelah 2 minggu tak ada dah sakit kepala tuh pastu amalan setiap pagi berat badan pun makin turun. jadi makin slim dan perut kempis. dari berat 65 kini 60 kg mana tidokmya habis lemok lemok perut keluar tapi bukanlah cirit ye . so bagi yang nak kurus tu blh amal benda ni

patut ah org dulu dulu selalu amal benda ni sebab bgus utk yang kerja bawah matahari tak rasa panas kepala. yang perut buncit akan jadi kempis. badan pun rasa segar je.

cara dia mudah je rendam 1/2 keping asam gelugur/keping dengan air panas sebelum tidur malam. bangun pagi minum air rendaman ni sebelum makan pagi.
*Sumber: Sahiza Mohd


Petua: Minyak Bawang Putih Untuk Legakan Batuk Selsema Anak

“Kasihannya bila baby selsema dan batuk. Seksa nak tidur. Apa petua hilangkan batuk selsema yang berkesan ya?”
Hanya ibu bapa yang akan faham betapa susahnya menguruskan anak kecil yang mengalami batuk dan selsema. Walaupun ia bukanlah penyakit yang begitu serius, tapi ramai ibu bapa yang terpaksa berjaga malam dan kehabisan tenaga dalam proses menanganinya.

Jadi sebagai salah satu ikhtiar, bolehlah cuba petua minyak bawang yang dikongsikan oleh Puan Hanezfarjaz Zulaiqah ini untuk membantu menyembuhkan batuk dan selsema anak kecil.
Mari ikuti perkongsian beliau selengkapnya di bawah.

Cara Buat Minyak Bawang Putih Untuk Legakan Batuk Selsema Anak
Sekadar perkongsian bagi yang belum tahu. Yang dah tahu dan dah cuba, alhamdullillah… Saya dah gunakan petua minyak bawang bawang putih ini selama 4 tahun. Sebab anak sulung saya dan nak masuk umur 4 tahun.

Minyak bawang putih ini boleh membantu melegakan selsema dan batuk pada bayi dari usia sebulan sampailah kanak-kanak 4 tahun. Bagi yang belum cuba, jom pakat buat di rumah!
1. Buang Kulit
Pertama sekali, ambil 1-2 ulas bawang putih. Buang kulitnya.

2. Bakar
Seterusnya, bakar di atas dapur gas sampai agak hitam.

3. Adunkan Dengan Minyak
Lenyekkan bawang putih yang dah dibakar tadi dan masukkan ke dalam botol kosong yang bertutup. Tambahkan sedikit minyak.
Boleh pakai minyak masak, minyak zaitun, minyak kelapa, minyak bijan, atau minyak jenis lain.

4. Siap Untuk Disapukan
Kalau anak batuk selsema, sapukan pada batang hidung, dada, dan lehernya selepas mandi. Kesan untuk meresap ambil masa dalam setengah jam juga.
Ulang lagi sapuan selepas satu jam atau setengah jam. Insha Allah anak boleh tidur nyenyak. Selsema dan batuk semakin berkurang tanpa menggunakan ubat.
Nota: Buat yang pertama kali menggunakannya, pastikan cuba dalam kuantiti sedikit dulu untuk melihat keserasiannya dengan bayi. Kalau nampak tiada kesan sampingan, barulah teruskan penggunaannya seperti biasa. Sesetengah bayi mungkin sensitif dan tak tahan.

Semoga Bermanfaat
Diharapkan perkongsian ini dapat memberi manfaat kepada ramai ibu-ibu yang mencari ikhtiar buat anak. Ramai yang dah mencubanya dan mengakui keberkesanannya.
Apapun, jika simptom batuk dan selsema berterusan atau bertambah teruk, jangan lupa bawa anak berjumpa doktor untuk pemeriksaan lanjut ya.

*Petua minyak bawang putih oleh Puan Hanezfarjaz Zulaiqah ini pertama kalinya dikongsikan melalui Facebook dan post asal tersebut telah mendapat hampir 8,000 perkongsian. Ia diterbitkan semula dengan kebenaran beliau.


9 Petua Mudah Bersalin Normal, Sesuai Jika Anak Pertama!

Petua Mudah Bersalin
Setiap wanita dianugerahkan kelebihan untuk menahan sakit bersalin yang tidak dapat ditandingi oleh mana-mana lelaki di dunia. Petua mudah bersalin bukan sesuatu yang dibuat-buat.
Juga, sakit bersalin adalah sakit yang tidak dapat digambarkan. Hanya orang yang pernah merasainya yang tahu bagaimana rasanya sakit bersalin. Ia seperti satu perjuangan anta hidup dan mati seseorang ibu.

Oleh sebab itulah jika seseorang wanita meninggal semasa bersalin dikira sebagai syahid. Kesakitan yang dialami ketika bersalin merupakan lumrah yang tidak dapat dielakkan. Sebagai umat Islam, anggaplah kesakitan ketika bersalin itu sebagai kafarah dosa.
Para ibu yang hamil biasanya tertanya-tanya apakah ada cara untuk melancarkan proses bersalin agar kesakitan yang ditanggung tidak lama. Jawapannya ialah YA.

Kita sememangnya perlu untuk berusaha mencari maklumat dan berkongsi pengalaman bersalin agar dapat dijadikan panduan dan pengajaran antara satu sama lain. Setiap kelahiran adalah berbeza proses bersalin yang akan dilalui walaupun sudah mempunya ramai anak.
Berikut merupakan beberapa usaha yang boleh diaplikasi semasa hamil dan semasa proses bersalin untuk membantu melancarkan proses bersalin:

Banyakkan membaca buku & menimba ilmu
1. Menimba pengetahuan
Kajian dan tinjauan harus dibuat semasa hamil. Rajin-rajinkan mulut bertanya pengalaman bersalin orang sekeliling sama ada kawan sepejabat, saudara mara, mahupun jiran tetangga. Mereka pasti teruja untuk menceritakan pengalaman masing-masing di samping memberi nasihat yang berguna kepada anda kelak. Ibu hamil juga perlu meluaskan pengetahuan melalui pembacaan. Belilah buku yang berkaitan kehamilan dan bersalin sebagai langkah awal untuk mendapat sedikit gambaran tentang perjalanan seorang ibu hamil hingga melahirkan bayi. Ikutilah juga kelas antenatal yang dianjurkan di mana-mana pusat kesihatan. Ianya percuma sahaja di hospital kerajaan.
Dekatkan diri kepada Allah
2. Persediaan mental dan rohani
Ibu perlu yakin terhadap kemampuan diri sendiri. Jadilah seorang yang berfikiran positif. Fikirkan bahawa jika wanita lain boleh melakukannya, mengapa anda tidak? Apabila anda yakin, secara tidak langsung akan menaikkan semangat anda. Bersabar dan bertawakal merupakan kunci utama kepada kejayaan seseorang. Sentiasalah berdoa agar dipermudahkan proses sebelum, semasa, dan selepas bersalin.
Mengandung bukan satu alasan tidak bersenam
3. Persediaan fizikal
Ibu hamil mesti menjaga kesihatan agar sihat tubuh badan. Otot-otot sendi yang kuat dan mantap akan membantu melancarkan proses bersalin. Hindari aktiviti yang boleh memudaratkan dan mendapat jangkitan. Elakkan daripada mendapat selsema dan batuk. Sekiranya terjangkit, segeralah mencari penawar agar sistem dalam badan tidak terganggu terlalu lama. Sentiasalah bersenam dan mengambil diet yang seimbang supaya badan cergas.
Tarik nafas dalam-dalam
4. Menenangkan diri
Walaupun sakit, ibu harus berusaha untuk bertenang. Ungkapkanlah zikir dan selawat sebagai penambah semangat di samping mengurangkan sakit yang ditanggung. Ketika ini, sokongan moral daripada suami sangat membantu terutamanya di saat kelahiran. Mintalah ampun kepada suami dan kedua orang tua sebelum bersalin. Amalkan teknik pernafasan yang betul semasa ingin bersalin. Kebiasaannya, kakitangan hospital akan membantu ibu-ibu semasa proses bersalin berjalan.
Makan makanan yang berkhasiat
5. Alas perut
Melahirkan anak bakal memerlukan tenaga yang banyak. Kekurangan tenaga akan menyukarkan atau melambatkan proses bersalin. Alaslah perut anda sebelum dibawa ke bilik bersalin. Makanlah sesuatu walaupun anda tidak berselera kerana menahan sakit. Jangan biarkan perut kosong. Sekurang-kurangnya makanlah sebuku roti atau beberapa keping biskut sebagai alas perut.
Minyak kelapa dara, bukan buah kelapa muda!
6. Minyak kelapa dara
Minyak kelapa dara atau lebih dikenali sebagai VCO (virgin coconut oil) adalah salah satu petua bagi membantu proses bersalin. Ia juga merupakan antiviral yang boleh melawan jangkitan. Minyak kelapa dara boleh diminum atau diambil dalam bentuk kapsul. Ada juga yang mengambil langkah dengan menyapu minyak kelapa dara di bahagia perineum untuk mengelakkan koyakan semasa bersalin. Pengambilan minyak kelapa dara sepanjang kehamilan dipercayai akan menunjukkan kesan yang menakjubkan.
Susah nak cari telur ayam kampung
7. Telur ayam kampung
Telur ayam kampung sememangnya sinonim dengan pemulihan tenaga. Menurut petua orang lama, pengambilan telur ayam kampung bersama air milo sangat membantu semasa proses bersalin terutamanya semasa meneran. Ambil sebutir telur ayam kampung mentah dan pecahkan ke dalam secawan air milo. Kacau kemudian diminum sebelum anda pergi ke hospital setelah tanda-tanda hendak bersalin kelihatan. InsyaAllah ianya akan membantu dalam proses bersalin anda. Telur ayam kampung juga boleh diambil sepanjang kehamilan dalam bentuk separuh masak.
Biasa-biasakan makan sayur bendi
8. Bendi
Sayur bendi terdiri daripada 90% air dan kaya dengan kandungan kalsium. Sayur yang berlendir ini bukan sahaja dapat membantu dalam proses bersalin, malahan ia juga turut menjadi penawar kepada sembelit, diabetis, dan jaundis. Bendi boleh dimakan dalam pelbagai cara termasuklah sebagai ulam, ditumis, dimasak bersama ikan dan sebagainya. Ibu hamil yang mempunyai masalah buasir juga boleh mengamalkan makan bendi supaya tiada masalah yang timbul semasa bersalin nanti.
Sebelum minum air zam-zam, selawat dulu
9. Kurma dan air zam zam
Makanan dan minuman dari tanah arab ini sering disebut-sebut sebagai makanan tambahan ataupun penawar kepada penyakit. Kurma adalah sejenis buah yang bakal memberikan tenaga segera. Ia pantas diproses dan diserap. Selain mengandungi karbohidrat, kurma juga terdiri daripada serat dan potassium.
Buah kurma amat baik untuk wanita mengandung kerana dapat memudahkan proses bersalin dan mengurangkan pengaliran darah semasa bersalin. Makan lah buah kurma sebanyak yang boleh semasa sedang sakit hendak bersalin sementara menunggu untuk masuk ke bilik bersalin. Minum air zam zam sebagai penghilang dahaga.
Kesimpulan
Demikianlah 9 cara yang boleh dicuba untuk membantu melancarkan proses bersalin. Ibu-ibu yang sedang hamil jagalah pemakanan anda dan pilihlah makanan dari sumber yang halal. Usah bimbang akan sakit bersalin kerana telah berjuta-juta wanita melalui proses kelahiran dengan selamat walaupun berkali-kali.
Sesungguhnya wanita memang diciptakan istimewa dengan kemampuan untuk mengandung dan melahirkan anak. Mudah-mudahan apa yang ibu-ibu sekalian usahakan dapat mengurangkan bebanan sakit hendak bersalin dan melancarkan proses bersalin. Kesemua kesakitan akan lenyap serta merta setelah keluarnya bayi comel dari rahim ibunya.
Tidakkah anda teruja wahai ibu hamil sekalian? Kuatkan semangat anda. Nikmati pahit manis perjalanan sebagai ibu hamil sehinggalah saatnya bayi anda dilahirkan anda akan merasai kegembiraan yang tidak terucap.
Semoga bermanfaat.


Stresnya Gigi Berlubang! Ini 7 Petua Mudah Hilangkan Sakit Gigi

“Ish kerja banyak tak siap lagi, baju belum lipat, makan malam belum siap, gigi ni pulak nak berdenyut-denyut. Semalam lubang kecil, hari ini tengok dah membesar lagi. Macamana nak hilangkan sakit gigi ni!”
Siapa yang tak pernah mengalami sakit gigi bukan? Tambahan pula kalau sakit gigi berlubang. Sakitnya bukan main lagi, satu kerja pun tak boleh dijalankan.

Waktu inilah stres meninggi, emosi pun jadi tak stabil. Apa yang lalu di depan mata, nak dimarah saja. Tapi nak mencari ubat di klinik, sudah lewat malam. Nak keluar ke kedai pun, sudah tutup. Haih, pening pening.
7 Petua Mudah Hilangkan Sakit Gigi
Sebenarnya banyak kaedah atau petua tradisional yang boleh digunakan untuk hilangkan sakit gigi berlubang buat sementara waktu.

Sangat mudah diamalkan memandangkan kebanyakan bahannya memeng tersedia di dapur rumah. Jadi, jom ikut tips dan petua dibawah!

Foto Kredit: centurystonedental.com

1. Membersihkan Mulut Dan Gigi
Semenjak kecil lagi kita sudah disogok dengan betapa pentingnya penjagaan gigi yang sempurna. Kalau dulu sewaktu kecil ibu selalu berpesan “Berus gigi sebelum tidur, nanti dimakan ulat!”.
Gigi perlu diberus dengan menggunakan kaedah dan juga pada waktu yang betul. Bakteria merupakan sebab utama sakit gigi berlanjutan. Ia juga merupakan penyebab kepada kerosakan gigi dan gusi.
Jadi, hilangkan sakit gigi dengan membersihkan mulut supaya dapat membunuh bakteria tersebut.
Sebagai langkah penjagaan, jangan lupa atau malas untuk membersihkan gigi dan mulut beberapa ketika setelah selesai makan.
2. Garam

Foto Kredit: phunukiueviet.com
Ini adalah merupakan bahan paling mudah untuk didapati di rumah. Mustahil di dapur sesebuah rumah tidak mempunyai garam bukan?
Ternyata di sebalik rasa masin garam tersebut, kandungan sodiumnya mampu hilangkan sakit gigi yang berlubang.
Caranya mudah sahaja, ambil sedikit garam dan larutkan di dalam segelas air mineral suam dan gunakan larutan tersebut sebagai bahan kumur atau “mouthwash”.
Boleh dikumur berkali-kali sehingga rasa denyutan tersebut berkurangan. Tetapi anda tidak disarankan untuk mengunyah garam tersebut.
3. Limau Nipis
Siapa kata limau nipis hanya boleh dijadikan bahan minuman, masakan, dan cucian semata-mata? Selain daripada kegunaan-kegunaan tersebut, limau nipis juga boleh bertindak sebagai ubat!
Caranya, potong limau nipis kepada bahagian-bahagian kecil lalu diperah jusnya ke dalam bekas. Gunakan sudu kecil untuk mengambil jus tersebut, lalu titiskan sedikit demi sedikit ke atas bahagian gigi yang sakit.
Berhenti seketika dan ulang lagi setelah 10 minit berlalu sehingga habis jus. Vitamin C yang terkandung di dalam limau nipis mampu hilangkan sakit gigi yang dialami.
4. Bawang Putih

Foto Kredit: superselectos.com
Bawang putih bersifat antibiotik , dan sangat efektif untuk mengurangkan sakit gigi. Bagaimana?
Ambil satu labu bawang putih dan kupas kulitnya. Tumbuk sehingga halus, tambahkan sedikit garam dan kemudian oleskan pada bahagian gigi yang sakit.
Ulangi langkah rawatan ini beberapa kali atau beberapa hari untuk menghilangkan sakit tersebut.
5. Bawang Merah
Selain bawang putih, bawang merah juga boleh digunakan sebagai ubat.
Ambil satu labu bawang merah, kupaskan kulitnya lalu dihiris. Kemudian kunyah hirisan bawang tersebut menggunakan bahagian gigi yang sakit sehingga rasa sakitnya hilang.
Jika tidak mampu untuk mengunyah, hirisan bawang tersebut boleh digosok pada gigi.
Ini dapat membantu membunuh bakteria penyebab jangkitan.
6. Biji Asam Jawa
Foto Kredit: keralaayurveda.biz
Untuk biji asam jawa, ambil segenggam biji asam jawa lalu tumbuk atau kisarkan sehingga halus. Oleskan biji yang telah dikisar itu pada gigi.
Simpan lebihan bahan tersebut dan boleh digunakan semula apabila sakit kembali.
7. Tuam Menggunakan Ais
Akhir sekali, untuk menghilangkan sakit gigi di rumah, ambil beberapa ketul ais lalu masukkan ke dalam beg plastik. Kemudian, tuam di atas pipi bahagian gigi yang sakit.
Langkah ini bertindak seperti menggunakan ubat kebas dan mampu meredakan sakit buat sementara waktu.
Foto Kredit: md-health.com
Kunjungi doktor gigi sekiranya perlu…
Anda perlu cepat berkunjung ke klinik gigi dan menampal lubang pada gigi dengan segera untuk mengelakkan lubang tersebut menjadi lebih teruk.
Haruslah diingat bahawa petua di atas hanya mampu mengurangkan sakit gigi buat sementara waktu sahaja.
Semoga bermanfaat!


Petua Mudah Ibu Bapa Boleh Amalkan Untuk Elak Anak Jatuh Sakit!

Perubahan iklim sejak kebelakangan ini ternyata memberi kesan terhadap penjagaan kesihatan di Malaysia. Kanak-kanak terutamanya, sangat mudah terdedah kepada penyakit berjangkit seperti demam mahupun selsema.
Sebagai ibu bapa perkara ini semestinya suatu yang membimbangkan, kerana tubuh kanak-kanak masih belum kuat untuk melawan virus penyakit yang menyerang. Nak berikan perlindungan terbaik untuk anak anda? Jom ikuti petua mudah ini!

1. Tingkatkan penjagaan kebersihan
Kalau sebelum ni anda buat endah tak endah tentang penjagaan kebersihan, musim epidemik ni anda kenalah lebih prihatin kerana tidak semua anak kecil memiliki antibodi kuat untuk melawan virus penyakit yang menyerang.

Cara paling mudah ialah mengajar anak-anak cara mencuci tangan menggunakan sabun dengan betul sebelum dan selepas mereka memegang sesuatu atau makan. Jika mereka berada di luar dan sukar untuk akses kepada air bersih, bekalkan mereka dengan hand sanitizer dan ajar mereka cara penggunaan dan bilakah waktu mereka perlu menggunakannya.
2. Tetapkan waktu tidur yang berkualiti

Tidak semua anak kecil mampu mengikut waktu tidur yang ditetapkan. Peranan anda sebagai ibu bapa bagi menetapkan waktu tidur supaya anak anda mendapat jam tidur yang secukupya. Jika sudah terbiasa, mereka akan mudah untuk tidur apabila tiba waktunya.
Tempoh tidur berkualiti adalah berbeza untuk setiap peringkat usia. Tidur yang cukup dapat membantu merangsang prestasi kognitif, memori, refleks dan daya tumpuan anak. Selain tu, tidur yang cukup penting untuk anak kecil supaya sel-sel dalam badan mereka dapat membina antibodi dan memulihkan tenaga yang telah digunakan pada waktu siang.
3. Elak bawa anak ke tempat tumpuan ramai
Beriadah dan melakukan aktiviti yang mengeluarkan peluh amat penting buat anak-anak yang sedang membesar. Semasa bermain, anak-anak dapat belajar pelbagai perkara.

Namun musim epidemik ni, anda tidak digalakkan membawa anak-anak keluar ke tempat tumpuan seperti taman permainan atau pusat membeli-belah kerana anda tidak mampu mengawal dengan siapa anak anda berhubung, paling dibimbangi jika mereka berinteraksi dengan kanak-kanak yang sakit dan terkena jangkitan penyakit tanpa anda sedari.
4. Perkenal makanan seimbang sejak kecil

Pemakanan seimbang juga penting bagi membantu anak anda membina antibodi kerana setiap makanan mempunyai khasiat yang berbeza. Sebagai ibu bapa, anda bertanggungjawab memperkenalkan pola pemakanan seimbang kepada mereka mengikut nisbah piramid makanan.
Perkenalkan anak dengan pelbagai variasi warna makanan daripada khasiat sebenar sayur-sayuran dan buah-buahan. Jika tidak dididik sejak awal, anak kecil akan menjadi “picky eater” dan ini pastinya akan menyusahkan anda dan anak-anak tidak mendapat sepenuh khasiat yang diperlukan untuk membesar dengan sihat dan kuat.
BERIKAN ANAK ANDA KHASIAT DARIPADA BUAH OREN SEBENAR DENGAN SUNKIST PURE!

https://media.siraplimau.com/2020/02/getfvid_81629068_167472001301583_9169983232504878477_n.mp4
Anak anda susah sangat nak makan buah-buahan terutama buah oren? Jangan risau, anda boleh juga dapatkan khasiat vitamin C yang tinggi daripada minuman jus Sunkist Pure.
Sunkist Pure diperbuat daripada lebih 6 biji oren sebenar! Dengan Sunkist Pure, anak anda pasti mendapat khasiat vitamin C yang mereka perlukan setiap hari. Rasa Sunkist Pure yang enak bukan saja boleh dinikmati oleh anak kecil, malah anda sebagai ibu bapa pun, boleh dapatkan keperluan vitamin C daripada Sunkist Pure ni!
Selain minuman jus oren, Sunkist turut memperkenalkan jus daripada buah epal tau. Kalau anda nak tau lebih lanjut mengenai khasiat minuman jus oren dan epal keluaran Sunkist, anda boleh terus ke Facebook rasmi Sunkist Juice Malaysia.
Tunggu apa lagi, dapatkan vitamin C yang anda perlukan untuk seisi keluarga daripada Sunkist Pure sekarang juga.


Petua Mudah Kecut Jerawat Dengan Segera & Kesan Parut Pun Kurang!

“Alamak! Kesan jerawat dulu tak sempat kering lagi dah timbul jerawat baru. Dah lah minggu depan ada interview. Macam mana ni?”
Masalah jerawat baru yang timbul di muka, selalu saja merungsingkan hati individu yang mengalaminya. Lagi pula, perlu berhadapan dengan orang ramai sehingga menjadikan diri terasa kerdil. Mulalah keyakinan diri tu kurang.

Sekiranya anda mempunyai masalah ini, apa kata guna petua yang dikongsikan oleh Doktor Rizal Abu Bakar di bawah. Bukan jerawat saja kecut dengan segera malah sekaligus, mengurangkan kesan parut. Barulah boleh bernafas semula!
Baca juga: ‘Kecantikan Toksik’ Beri Kesan Negatif, Boleh Jadi Punca Masalah Mental

BUKAN JERAWAT BARU JE, KESAN PARUT PUN BOLEH DIKURANGKAN!

Kalau dekat kulit muka atau dekat bahagian belakang badan ada jerawat. Atau bekas jerawat yang tak kering kering.
Sekali nak kering, jerawat naik balik di tempat sama. Ini petua mudah untuk kecutkan segera sekaligus kurangkan kesan parut.
PETUA MUDAH KECUTKAN JERAWAT DENGAN CEPAT & KURANGKAN KESAN PARUT:
Gambar hiasan: Industry.co.id
1. KAYU MANIS & MADU
Campurkan jadi pes. Sapu pada kulit yang ada jerawat. Biarkan selama 10 minit. Kemudian, bilas dengan air suam.
Kayu manis bersifat antibakteria dan antiradang. Bantu bunuh bakteria di pori muda yang alami radang. Madu pula cepatkan proses penyembuhan kulit yang kena jerawat.
2. MINYAK KELAPA
Sapu pada kulit yang terkesan setiap hari.
Tinggi lauric acid yang bantu bunuh bakteria. Tingkatkan kelembapan kulit dan redakan penampakan parut jerawat.
3. TOMATO
Hancurkan tomato sehingga jadi pes. Lumur pada wajah dan biarkan selama 20 minit. Amalkan sekali seminggu.
Tinggi salicylic acid yang bantu serap lebihan minyak penyebab jerawat. Dan lycopene untuk baiki sel kulit yang terkesan akibat jerawat.
Bolehlah cuba di rumah.
#DrRizal
Sumber: Facebook DrRizal Abu Bakar


Stres Rasa Tak Selesa Dan Sakit? Ini Petua Naikkan Semula Rahim Jatuh, Para Wanita Wajib Cuba!

8 daripada 10 wanita pasti tidak lagi asing dengan masalah rahim jatuh atau nama saintifiknya, anterior vaginal prolapse, ia merupakan satu situasi di mana tisu sokongan di antara pundi kencing dan dinding faraj menjadi lemah.
Ia akan menyebabkan pundi kencing tersembul masuk ke dalam faraj dan mengakibatkan banyak masalah lain.

Kebiasaannya, wanita yang telah melahirkan anak mengalami masalah kesihatan ini. Bukan sahaja ianya berikan ketidakselesaan kepada para wanita, malah turut membawa kesakitan kepada mereka. Jadi, jom ikuti perkongsian penulis mengenai petua naikkan rahim jatuh yang anda sendiri boleh cuba di rumah!
Baca juga: Tiba-Tiba Rasa Tak Selesa Celah Faraj, AWAS Mungkin Rahim Jatuh, Ini Puncanya!

PETUA NAIKKAN RAHIM JATUH
1. Berurut sendiri

Sementara mendapatkan bidan atau tukang urut yang berpengalaman, anda boleh cuba berurut sendiri untuk menaikkan rahim yang telah jatuh. Caranya adalah dengan:

Baring di atas katil, rapatkan diri ke dinding.
Sapu minyak panas atau minyak aromaterapi ke perut.
Angkat kaki dan sandarkan ke dinding secara perlahan-lahan. Sambil mengangkat kaki, tarik bahagian yang berbenjol di atas ari-ari ke arah pusat.
Dengan lembut, urut dari perut dari bawah iaitu ari-ari dan bawa naik ke pusat.
Jika anda berasa sakit, berhenti dahulu. Berehat lebih kurang 5 minit sebelum mula urut semula dengan lembut.
Urut selama 30 minit.
Ulang setiap hari hingga rahim anda tidak berasa jatuh lagi.

2. Pakai stokin kaki

Anda perlu sentiasa memakai stokin kaki seperti ibu dalam pantang. Ini adalah bertujuan untuk mengelakkan angin dari kipas atau penghawa dingin masuk ke kaki anda.
3. Jangan minum ais
Sesiapa yang mempunyai masalah rahim jatuh perlu menjadikan ais sebagai musuh utama. Ini kerana ia akan menyebabkan rahim menjadi sejuk dan kembang lalu menyebabkan rahim anda semakin jatuh.
4. Elakkan hubungan seksual untuk sementara waktu
Cuba elakkan daripada melakukan hubungan seksual bersama suami untuk sementara waktu demi mengelakkan masalah rahim jatuh anda semakin parah.
5. Berurut atau sengkak rahim
Sengkak rahim merupakan sejenis urutan yang dilakukan oleh tukang urut atau bidan untuk membetulkan semula kedudukan rahim. Selalunya, ia dilakukan selepas bersalin atau keguguran. Namun, boleh juga dilakukan untuk membetulkan rahim yang jatuh dari kedudukan asal.
6. Bertangas
Amalan ini bukan sahaja dapat mengecutkan rahim dan mengeluarkan darah kotor darinya, tetapi ia juga amat membantu untuk wanita yang mengalami masalah rahim jatuh. Stim berherba yang masuk ke dalam peranakan anda akan membantu membetulkan semula kedudukan rahim. Untuk kesan yang lebih optimum, anda disarankan untuk bertungku selepas bertangas.
7. Bertungku

Bertungku juga sangat membantu wanita yang mempunyai masalah rahim jatuh selain bertangas. Tungku yang ideal adalah batu sungai yang bulat, bersaiz sederhana dan tidak terlalu berat. Jika anda gagal mencari batu sungai, boleh juga gunakan tungku besi. Namun, elakkan bertungku menggunakan hot water bag.
Panaskan tungku di atas api dapur selama 5 minit dan balut dengan kain batik. Baring, mulakan bertungku di bahagian perut. Mulakan dari bawah perut iaitu bahagian rahim dengan gerakan menolak peranakan anda ke atas, seperti anda sedang mencungkil. Seelok-eloknya anda bertungku 2 kali sehari, selepas mandi pagi dan petang.
8. Air rebusan akar kayu
Air rebusan akar kayu sangat membantu untuk menaikkan semula rahim yang jatuh. Minum air rebusan akar kayu 2 kali sehari sehingga masalah rahim jatuh anda tiada lagi.
9. Elakkan berdiri terlalu lama
Jangan berdiri terlalu lama kerana ia akan mengakibatkan masalah rahim jatuh anda semakin serius. Cuba untuk duduk setiap kali berkesempatan daripada berdiri.
10. Jamu dan makjun
Pengambilan jamu dan makjun turut membantu menangani masalah rahim anda yang jatuh. Ada banyak jenis jamu di pasaran namun pastikan yang anda beli mempunyai kelulusan KKM. Elakkan daripada makan jamu homemade selain buatan anda sendiri.
11. Nenas batu

Nenas batu telah lama digunakan secara tradisional demi menjaga kesihatan rahim.  Ia turut membetulkan semula kedudukan rahim yang jatuh. Rebus nenas batu hingga mendidih dan minum secawan air rebusan waktu pagi dan malam.
12.Pakai bengkung
Bengkung membantu membetulkan kedudukan rahim supaya kembali ke tempat asal selain berfungsi untuk menguruskan badan. Tetapi, pastikan anda memakai yang tidak terlalu ketat. Anda boleh menggunakan apa-apa jenis bengkung sama ada tradisional atau moden. Disarankan untuk bertungku dahulu sebelum berbengkung. Jangan pakai korset.
13. Jangan angkat berat
Mengangkat berat ketika mempunyai masalah rahim jatuh hanya akan menyebabkan ia lebih serius. Elakkan mengangkat berat jika anda ingin pulih seperti sedia kala.
14. Jangan meneran semasa membuang air besar
Meneran hanya akan menyebabkan masalah rahim jatuh anda semakin parah. Jika anda mengalami sembelit, dapatkan ubat untuk menanganinya secepat mungkin.
15. Senaman kegel
Senaman kegel menguatkan otot lantai pelvik yang bukan sahaja dapat mengetatkan vagina tapi juga membantu masalah rahim jatuh. Ia merupakan senaman mudah yang boleh dilakukan sendiri di rumah atau di pejabat. Caranya adalah seperti:

Kosongkan pundi kencing anda.
Anda boleh lakukan senaman ini sambil berdiri, duduk atau berbaring. Pilih posisi yang sesuai untuk anda.
Jika melakukan sambil berdiri, pastikan anda berdiri tegak dengan meluruskan tulang belakang. Pastikan juga bahu anda tegap, tidak jatuh.
Jika melakukan sambil berbaring, cuma baring dengan santai sambil meletakkan lengan di lantai.
Bernafas seperti biasa. Pastikan anda tidak menahan nafas ketika melakukan senaman kegel.
Setelah mendapat posisi yang betul, tahan otot pelvis anda sambil mengira 1-20. Kemudian, berehat dengan kiraan 1-20. Ulang 4 kali bagi setiap sesi. Lakukan 3 sesi sehari iaitu pada waktu pagi, petang dan malam.
Sekiranya anda tak dapat bayangkan bagaimana cara untuk menahan otot pelvis, sebenarnya ia adalah seperti anda mengemut menahan air kencing daripada keluar. Kemutan yang anda lakukan ialah menahan otot pelvis.

Masalah rahim jatuh ini akan berlalutan jika tidak dirawat dengan segera. Jika rahim masih jatuh, anda perlu mendapatkan rawatan daripada pakar perubatan sendiri di hospital atau klinik.
Sumber: Bidadari.my


8 Tips Yang Perlu Diketahui Oleh Pasangan Yang Nak Cepat Hamil

Setiap pasangan yang berkahwin pastinya mengimpikan kehadiran zuriat dari darah daging sendiri. Walabagaimanapun, tidak semua yang berjaya mendapatkan zuriat.
Ada yang menunggu bertahun-tahun untuk mendapat seorang cahayamata. Ada pula yang mengandung lebih kurang sebulan selepas berkahwin atau dipanggil sebagai bunting pelamin.

Malangnya, ada juga yang masih belum mendapat zuriat walaupun sudah berkahwin berbelas tahun.
Sebenarnya, banyak faktor yang memungkinkan kesukaran untuk hamil. Faktor-faktor ini melibatkan sama ada isteri atau suami atau kedua-duanya sekali.

Foto Kredit: astroglide.com

8 Tips Yang Perlu Diketahui Untuk Pasangan Yang Nak Cepat Hamil
Jika anda sedang mencuba untuk hamil, anda boleh mengamalkan beberapa tips ini untuk meningkatkan peratusan untuk hamil.
1. Waktu terbaik hubungan intim
Waktu terbaik melakukan hubungan seks adalah pada masa subur atau ketika proses ovulasi berlaku.
Setiap wanita perlu tahu waktu ovulasi. Apa itu ovulasi? Ovulasi adalah pematangan dan pelepasan secara berkala folikel yang matang serta pengeluaran ovum daripada korteks ovari.
Ovulasi boleh ditentukan dengan menggunakan alat menguji kesuburan yang ada dijual di farmasi.
Ovulasi terjadi lebih kurang 14 hari sebelum haid seterusnya. Untuk itu, wanita perlu mengingati tarikh bermulanya haid dan kitaran haid.
Sesetengah wanita mengalami kitaran haid selama 28 hari manakala ada juga yang 30 atau 32 hari.
Jika tidak tetap haid, pastikan anda tahu tanda-tanda ovulasi pada wanita yang boleh dikesan secara fizikal, contohnya kedudukan rahim seperti dalam rajah di bawah.
Melakukan hubungan seks sebelum waktu ovulasi akan lebih meningkatkan peratus kehamilan. Ini adalah kerana, telur yang matang hanya dapat hidup selama 24 jam sedangkan sperma boleh hidup sehingga 48 atau 72jam di dalam tubuh wanita.
Foto Kredit: mobile.cafemom.com
2. Lebih kerap tak semestinya lebih baik
Tidak ada bukti yang menyatakan bilangan hubungan seksual tertentu untuk memastikan seseorang itu hamil.
Kekerapan mengadakan hubungan seksual bergantung kepada setiap pasangan. Ada wanita yang hamil dengan sekali hubungan seksual sahaja tetapi ada juga yang memerlukan masa yang lebih lama.
Kajian menunjukkan hubungan seksual yang terlalu kerap akan mengurangkan kualiti sperma yang dihasilkan. Sperma yang lemah tidak bakal memungkinkan kehamilan berlaku.
Hubungan seksual yang digalakkan adalah sebanyak 3 atau 4 kali seminggu. Walaubagaimanapun, apa yang penting ialah kekerapan melakukan hubungan seks pada waktu yang sesuai untuk hamil.
Foto Kredit: supercompressor.com
3. Orgasma wanita
Keadaan vagina pada waktu normal adalah berasid. Ketika seseorang wanita itu mencapai orgasma, vagina wanita akan berada dalam keadaan beralkali.
Keadaan ini akan lebih disukai oleh sperma.
Jika wanita mencapai orgasma pada masa yang sama lelaki berejakulasi ataupun sesaat selepas ejakulasi, kebarangkalian untuk sperma sampai ke ovum dengan selamat akan lebih tinggi.
Daripada 39 juta sperma, hanya 30% daripadanya sahaja yang akan berjaya memasuki ovum yang matang. Pasangan suami isteri perlu bijak mengawal orgasma masing-masing jika ingin hamil.
Foto Kredit: huffingtonpost.com
4. Keadaan selepas hubungan seks
Sesaat selepas ejakulasi berlaku, sperma sudah berada di dalam serviks.
Tiada bukti yang menunjukkan bahawa berada di dalam posisi baring dengan kaki atau pinggul lebih tinggi selepas melakukan hubungan seks akan meningkatkan peratusan untuk hamil.
Namun begitu, ada juga yang berpendapat agar memberi masa kepada sperma untuk berenang ke serviks dengan mengalas pinggul dengan bantal.
Isteri disarankan berbaring seketika dan tidak terus bangun dan membersihkan diri sebaik selepas berhubungan.
Semasa ingin mencuci vagina selepas daripada hubungan seksual, hindari dari menggunakan cecair pembersih vagina kerana ia bersifat toksik kepada sperma. Seeloknya cuci bahagian sulit dengan air paip atau air suam.
Elakkan pencuci vagina yang bersifat toksik terhadap sperma. / Foto Kredit: aboutlawsuit.com
5. Larangan kepada suami
Para suami hendaklah berhati-hati dalam memilih pakaian terutamanya pakaian dalam.
Seluar dalam atau seluar yang ketat akan menyebabkan penekanan kepada testis yang memungkinkan proses pembentukan sperma terganggu.
Pakai pakaian yang agak longgar dan selesa terutamanya ketika tidur. Suami juga perlu menghindari dari mandi air panas terlalu kerap.
Keadaan panas di kawasan testis juga akan membantutkan penghasilan sperma. Dua perkara ini akan menurunkan peratusan untuk hamil.
Gunakan ‘boxer’ kerana ia lebih longgar dan elok untuk pembentukan sperma. / Foto Kredit: shopping.indiatimes.com
6. Jauhi stres
Hubungan seksual yang berjaya adalah hubungan seksual yang berlaku antara dua hala.
Cuba bertenang ketika bersama pasangan.
Ketepikan sementara masalah yang membelenggu fikiran sepanjang hari di pejabat. Fokuskan fikiran anda terhadap hubungan seksual.
Hubungan kelamin yang disertai dengan tekanan tidak akan membantu dalam usaha untk hamil malah akan menyulitkan lagi keadaan.
Kepada pasangan yang sudah berusaha bertahun-tahun lamanya tetapi masih belum mendapat zuriat, lakukan hubungan seksual dengan tenang dan terbuka tanpa desakan untuk mendapatkan zuriat. Keinginan yang tinggi untuk mendapatkan zuriat sedikit sebanyak boleh menyebabkan tekanan dan mengganggu hubungan.
Foto Kredit: zakonsketezave.net
7. Gaya hidup sihat
Pasangan yang ingin mendapatkan zuriat perlu mengamalkan gaya hidup sihat.
Ini bukan hanya terletak di bahu isteri, malah suami juga bertanggugjawab untuk menjaga kesihatan untuk menghasilkan sperma yang berkualiti.
Ambil jumlah makanna yang cukup lagi berkhasiat. Wanita yang sihat dan mempunya berat badan yang ideal akan lebih mudah hamil berbanding wanita yang berat badannya berlebihan atau kurang. Merokok juga boleh menyebabkan kadar peratusan kehamilan merosot.
Lakukan senaman secara berkala agar badan sentiasa cergas dan sihat serta dapat menghasilkan sperma dan ovum yang berkualiti.
Foto Kredit: difundir.org
8. Panjatkan Doa
Walau apa pun ikhtiar kita, Tuhan yang berkuasa untuk menentukan setiap kejadian. Oleh itu, berdoalah selalu.
Berikut adalah doa Nabi Zakaria ketika memohon zuriat:
رَبَّنَا هَبْ لَنَا مِنْ أَزْوَاجِنَا وَذُرِّيَّاتِنَا قُرَّةَ أَعْيُنٍ وَاجْعَلْنَا لِلْمُتَّقِينَ إِمَامًا
Ya Tuhan kami, anugerahkanlah kepada kami istri-istri kami dan keturunan kami sebagai penyenang hati (kami), dan jadikanlah kami imam bagi orang-orang yang bertakwa. (Al-Furqan: 74).
رَبِّ لاَتَذَرْنِىْ فَرْدًا وَأَنْتَ خَيْرُالْوَارِثِيْنَ
Wahai Tuhanku, janganlah Engkau biarkan aku seorang diri (dengan tidak meninggalkan zuriat) dan Engkaulah jua sebaik-baik yang mewarisi (Al-Anbiya : 89)
Sedangkan Nabi Allah yang mulia diberi ujian dengan susahnya mendapat zuriat. Maka, haruslah kita sentiasa bersabar dan tidak putus asa terhadap rahmat Allah.
Segalanya tidak mustahil, buktinya isteri Nabi yang dikatakan mandul dan dan lanjut usianya masih boleh mendapat zuriat dengan izin Allah.
Foto Kredit: cloob.com
Jangan sesekali berputus asa
Tips di atas adalah antara cadangan yang boleh dipraktikkan sekiranya anda sedang berusaha untuk hamil. Cuba tips ini berulangkali dan jangan berputus asa.
Terdapat banyak bukti zaman moden yang menunjukkan wanita masih boleh hamil setelah berpuluh-puluh tahun menantikan kelahiran seorang bayi yang dikandungkan sendiri.
Sekiranya pelbagai cara sudah dicuba namun masih menemui jalan buntu, segeralah berjumpa dengan doktor untuk berbincang dan mendapatkan penyelesaian untuk anda dan pasangan anda. Selebihnya, bertawakal. Semoga apa yang dikongsikan sedikit sebanyak dapat membantu pasangan yang ingin mempunyai zuriat.


7 Petua Nak Dapatkan Nasi Impit Tahan Lama & Tak Cepat Berair. 3-4 Hari Pun Masih Sedap!

“Alahai, baru biar kejap nasi impit ni kat luar dah mula nak berair… Macam mana nak bagi nasi impit ni tak cepat basi ye? Sayangnya kalau asyik terbuang je. Ada petua nasi impit tahan lama tak?”
Nasi impit atau ketupat adalah antara juadah wajib sewaktu Hari Raya.

Boleh makan dengan serunding, kuah lontong, kuah kacang, rendang dan kalau cicah sambal pun sedap!
Tapi mesti kita pernah berhadapan dengan masalah nasi impit cepat basi ni terutamanya bila kita biarkan dalam suhu bilik.

Mungkin ada yang belum tahu teknik memasak nasi impit ni agar tahan lama.

Jadi, jadi jom kami kongsikan beberapa petua nasi impit tahan lama yang berkesan dan
7 Petua Nasi Impit Tahan Lama, Tak Cepat Berair. 2-3 Hari Masih Sedap!
1. Basuh Beras
Mula-mula penting untuk kita basuh beras tu bersih-bersih.
Kalau yang guna nasi impit instant, basuhkan juga paket nasi impit tu betul-betul sebab airnya akan masuk ke dalam paket.
Ulang basuhan 2-3 kali hingga airnya agak jernih kemudian barulah sedia untuk direbus.

2. Bubuh Sedikit Garam
Masa nak rebus, rebus macam biasa dengan paras air menutupi keseluruhan nasi impit.
Salah satu petua nasi impit tahan lama ialah taburkan sedikit garam masa merebus.
Kalau nak wangi, boleh juga tambahkan daun pandan.

3. Asam Gelugur / Limau Kasturi
Satu lagi cara yang digunakan oleh orang dulu-dulu ialah memasukkan sekeping dua asam gelugur masa merebus nasi impit.
Kalau tak ada, gantikan dengan limau kasturi pun ok.
Kedua-dua cara ni dikatakan boleh buat nasi impit tahan lebih lama, cubalah!
Foto Kredit: seriouseats.com
4. Masa Merebus
Oh ya, masa merebus ni selalunya bergantung kepada saiz nasi impit atau kuantiti yang kita rebus.
Seeloknya rebus lama sikit sebab nak pastikan beras di dalamnya betul-betul masak.
Ramai yang masak paling kurang 2 jam untuk pastikan nasi impit tu betul-betul masak. Yang masak sampai 3-4 jam pun ada tau!

5. Tos Betul-betul Kering
Bila nasi impit dah betul-betul masak, angkat dan toskan sampai betul-betul kering.
Ada orang akan letak bawah kipas bagi berangin dan cepat kering.
Kalau ikutkan petua orang dulu-dulu, inilah sebab ketupat yang dah dimasak digantung. Sebab nak bagi airnya keluar.
Barulah ketupat tak cepat berair dan lambat basi.

6. Simpan Dalam Freezer
Satu lagi cara nak pastikan nasi impit tak cepat basi ialah simpan dalam freezer.
Simpankan dalam penutup kedap udara ye supaya tak ada bau-bauan dari peti sejuk menyerap masuk dalam nasi impit.
Nanti masa nak makan barulah ambil dan kukuskan supaya panas dan lembut. Barulah sedap!
Foto Kredit: yellowpages.com
7. Potong Hanya Bila Nak Makan
Nasi impit ni biasanya yang dah dipotong lebih cepat berair dan basi.
Jadi pastikan kita hanya potong nasi impit tu bila nak dihidangkan.
Masa memotong tu, seeloknya pakai sarung tangan / plastik. Pastikan pisau serta papan pemotong betul-betul kering dan bersih.
Insha Allah nasi impit tak cepat berair.

Boleh Juga Olah Resepi Menggunakan Nasi Impit
Jika kita ada banyak nasi impit yang dah dipotong tak habis dimakan, memang risau sebab ia mudah berair.
Kita boleh buat lontong goreng.
Tak pernah cuba? Senang je, caranya macam nak buat nasi goreng.
Mula-mula, tumbuk cili padi, bawang merah, bawang putih, ikan bilis atau apa-apa bahan lagi yang anda suka.
Kemudian perasakan dan tunggu pecah minyak. Boleh juga bubuh telur, daun kucai, tauge.
Akhir sekali masukkan nasi impit dan gaulkan hingga betul-betul panas dan sebati.
Memang sedap, mesti kejap je licin!
[BACA SETERUSNYA : Jangan Buang Nasi Impit Lebih, Buat Lontong Goreng Ni ‘Confirm’ Licin]
Jadi lepas ni bolehlah cuba semua petua ni supaya nasi impit tahan lama dan tak cepat basi.
Selamat mencuba.


Jangan Dibuang Nasi Mentah, Perbaiki Rasanya Dengan 5 Petua Ini

“Ish dahlah lapar, tengok-tengok nasi yang dimasak mentah pulak. Aku yang salah bajet air atau rice cooker aku ni yang rosak? Nampaknya, makan lauk je lah aku malam ni. Nak telefon Mak lah. Mana tahu dia ada petua nasi mentah. Untung-untung boleh ‘repair’.”
Sayangnya, takkan nak dibuang nasi yang mentah. Orang kata tak baik buang nasi, sama macam kita buang rezeki.

Apa pun, sebenarnya ada 5 petua nasi mentah yang anda boleh lakukan untuk dapatkan kembali nasi yang gebu jika nasi yang ditanak mentah pada awalnya.
Foto Kredit: cookingupgrade.com

5 Petua Nasi Mentah Kembali Gebu
1. Guna ‘microwave’
Letakkan nasi dalam bekas khas ‘microwave safe’.

Basahkan sedikit dua helai tisu kertas dan tekapkan atas nasi dan masukkan nasi dalam microwave selama dua minit. Keluarkan nasi dan buang tisu di atasnya.
Nasi yang mentah akan kembali gebu.
Foto Kredit: altonbrown.com
2. Tambah air
Campurkan setengah cawan air pada nasi yang mentah. Letakkan penutup rice cooker dan tekan suis.
Biarkan seketika hingga naik bau nasi.
Stim yang terhasil membantu menjadikan nasi mentah kembali gebu dan boleh dimakan.
Foto Kredit: wikihow.com
3. Bubuh Mangkuk Berisi Air Di Tengah Nasi
Ambil mangkuk kecil dan isikan air panas. Kemudian buat lubang mengikut saiz mangkuk di tengah nasi dan letakkan mangkuk di dalamnya.
Tutup periuk dan masak semula nasi di atas api yang perlahan sehingga benar-benar masak.
Foto Kredit: sweethoney86.blogspot.my
4. Tambah Air Garam
Masukkan sedikit air yang sudah bercampur garam pada atas nasi.
Panaskan semula periuk selama lima minit atau sehingga wap naik.
Jangan banyak sangat pula, agak-agak supaya ia tidak terlalu masin.
Foto Kredit: meganaronson.wordpress.co
5. Guna Daun Pisang
Letak daun pisang atau plastik yang bersih atas nasi yang mentah.
Pastikan ia menutup semua bahagian nasi. Tutup periuk dan masak semula nasi sehingga ia masak.
Aroma daun pisang memang menaikkan lagi selera!
Foto Kredit: thai-food-online.co.uk
PENTING: Jangan Gaul Nasi Yang Mentah
Nasi yang mentah jangan digaul kerana biasanya yang mentah hanya melibatkan bahagian atas. Jika digaul, maka seluruh nasi akan terasa mentah.
Ingat ya!
Tak Perlu Membazir, Nikmatinya Seperti Biasa
Dengan 5 petua nasi mentah ini, anda boleh kembali menikmati nasi yang dimasak tadi tanpa membuang atau membazirkannya.
Boleh ‘adjust’, dan kembalikan rasa nasi yang gebu dan sedap.
Tak ada masalah lagi.


8 Petua Nipple Crack Untuk Ibu Yang Menyusukan Anak. Rasa Pedih Bukan?

Petua Nipple Crack @ Puting Pecah
Sebelum menbincangkan dengan lebih lanjut tentang petua nipple crack, mari ketahu apakah itu nipple crak.
Apa itu ‘nipple crack’?
‘Nipple crack’ atau luka di puting payudara adalah rasa pedih, sakit dan nyeri ketika menyusukan anak. Perkara ini selalunya berlaku kepada ibu yang baru melahirkan anak. Malah ia juga boleh berlaku kepada wanita yang sudah lama bergelar ibu.

Kebanyakan ibu baru akan mengalami  kesukaran untuk menyusukan anak mereka. Antara punca paling utama terjadinya ‘nipple crack’ adalah kesilapan bayi melekap di payudara. Bayi sepatutnya menghisap keseluruhan tampuk hitam atau aerola bukan menghisap puting payudara sahaja. Apabila silap lekapan, mereka akan menghisap dengan kuat kerana tidak puas menyusu. Maka, akan terjadilah luka di puting payudara dan kadangkala, puting terasa sangat pedih.
Baru tumbuh gigi
Selain itu, bayi yang baru tumbuh gigi juga cenderung untuk menggigit apa sahaja yang masuk dalam mulut mereka termasuklah payudara anda! Puting payudara anda bukan sahaja boleh luka malah lebih teruk lagi ada yang berdarah dan juga bernanah. Sudah tentu ibu-ibu tidak mahu perkara ini berlaku lebih-lebih yang sudah berazam untuk menyusukan anak sehingga 2 tahun.

Ingin tahu apa petua dan juga tips untuk mengubati puting payudara yang luka? Teruskan membaca.

 1. Ketahui lekapan atau ‘latch-on’ yang betul

Ini petua nipple crack yang pertama dan yang paling penting. Bayi sepatutnya menghisap keseluruhan tampuk hitam atau aerola bukan menghisap puting payudara sahaja. Bagaimana untuk mengetahui bayi anda menghisap dengan betul? Perhatikan mulut bayi anda. Mulut mereka akan kelihatan penuh dan bibir akan terkeluar sedikit.
Apabila bayi hanya menghisap puting payudara sahaja maka akan berlakulah ‘nipple crack’. Jangan terkejut jika saya katakan hisapan bayi memang kuat. Apabila silap lekapan, mereka akan menghisap dengan kuat kerana tidak puas menyusu. Ibu-ibu yang sedang hamil anak pertama kami cadangkan untuk menghadiri atau pelajari ilmu penyusuan yang betul. Teknik ini sangat penting untuk memastikan anda tidak mengalami kesukaran atau luka di puting payudara.
2. Tekap muka anak atau tutup hidung apabila mereka mula menggigit
Petua nipple crack yang kedua ini untuk ibu yang menyusukan anak yang sedang gatal gusi. Memang kasihan jika kita lihat anak yang dalam proses tumbuh gigi. Ada yang demam, ada yang cirit-birit. Paling tidak tahan, ibu pun jadi ‘mangsa’. Jika ada antara ibu yang sering menjadi mangsa gigitan si kecil, cuba tekup muka mereka ketika sedang menyusu atau tutup hidung mereka sehingga mereka merasa lemas. Apabila mereka mula lemas, pasti mereka akan melepaskan gigitan. Ulangi perkara tersebut setiap kali mereka mengigit. InsyaAllah anak-anak akan memahami yang ibu mereka sedang kesakitan.
3. Pam susu di belah payudara yang luka
Menyusu di bahagian payudara yang luka memang memeritkan. Boleh terangkat punggung dibuatnya setiap kali anak buka mulut. Jika bayi masih terus menyusu di payudara yang luka, bila pula luka nak sembuh? Jika anda mempunyai pam susu, anda boleh mengepam susu di bahagian payudara yang luka. Beri ‘direct breastfeed‘ di payudara yang tidak luka. Rehatkan sebentar payudara yang luka itu. Lagipun boleh latih anak menggunakan botol bila anda sudah mula bekerja nanti.
4. Gunakan susu badan sendiri
Ini bukan petua nipple crack. Ini adalah anugerah Allah. Susu ibu mempunyai 1001 khasiat termasuk ia mampu mengubati luka di puting payudara anda. Caranya mudah sahaja, sapu sedikit lebihan susu di bahagian yang luka. Ulangi sapuan sehingga sembuh luka tersebut. Selain mujarab, ia juga ubat percuma
5. Guna krim pelembap dan Vitamin E
Selain punca yang kami sebutkan di atas, kulit yang kering juga menyumbang kepada ‘nipple crack’. Jika anda ke farmasi, banyak losyen dan krim yang dijual untuk melembapkan kulit . Antara krim sapu yang kami syorkan adalah Natural Nipple Butter, Vaseline, Nursing Butter by Cocoa Butter Fomula dan banyak lagi. Krim ini boleh di sapu pada puting yang luka malah krim ini juga selamat untuk di hisap oleh bayi anda. Selain menyapu krim, anda juga boleh mengambil Vitamin E. Pengambilan vitamin E dapat membantu untuk melembapkan kulit. Kulit pun makin cantik nanti.
6. Sapu dengan madu
Antara petua nipple crack yang boleh dicuba ialah madu. Kelebihan madu seperti yang kita ketahui memang sangat banyak. Selain untuk kecantikan, madu juga boleh membantu mengubati luka kecil. Cuba sapu 2-3 kali sehari diselangi dengan ‘direct breastfeed’. InsyaAllah, luka akan segera kering dan sembuh.
7. Pakaian dalam yang sesuai
Pemilihan pakaian dalam yang sesuai amat penting bagi seseorang wanita. Begitu juga bagi ibu yang menyusukan anak. Anda perlu memakai ‘nursing bra’ yang direka khas untuk ibu menyusu. Kami cadangkan bra tanpa dawai berbanding bra yang mempunyai dawai. Ini kerana bra tanpa dawai lebih selesa dan dapat menampung buah dada jika mengalami bengkak susu. Selain itu, pemakaian ‘breast pad’ juga daapt mempercepatkan proses pemulihan luka. Pastikan anda sentiasa menukar ‘breast pad’ sekurang-kurangnya setiap 2 atau 3 jam. Ini adalah untuk memastikan kebersihan di bahagian luka dan juga tiada kuman lain yang merebak.
8. Positif dan kuatkan semangat
Selain petua dan tips di atas, yang paling penting sekali adalah ibu harus selalu positif dan jangan mudah putus asa. Penyusuan badan dan ‘positive thinking’ amat berkait rapat. Jika anda putus asa, kuantiti susu akan merudum. Anda mahu bayi tidak mendapat khasiat susu ibu yang tiada tandingnya? Tepuk dada, tanya selera.
Harapan kami
Kami berharap petua dan tips ini dapat membantu ibu-ibu yang baru menimang cahaya mata. Paling penting sekali jangan mudah putus asa dan fikirkan tentang kebaikan susu ibu kepada bayi anda. Luangkan masa untuk mencari ilmu penyusuan dan kongsi masalah anda. Percayalah, anda tidak keseorangan. Semoga petua ini bermanfaat.


Ini 7 Petua Ubat Orang Tua-Tua Dulu Selalu Guna, Patutlah Sihat & Susah Jatuh Sakit!

Petua orang tua dulu-dulu sebenarnya banyak menggunakan bahan semua jadi yang ada di sekeliling mereka. Mungkin kerana mereka tidak gemar pergi ke hospital untuk mendapatkan rawatan, jadi lebih memilih berubat dengan cara tradisional sahaja.
Justeru itu, mari lihat 7 petua atau ubat orang-orang tua dulu amalkan sebagai rawatan alternatif mereka. Mana tahu, ada amalan-amalan lama ini yang sesuai dengan tubuh badan anda. Boleh cuba sebagai ikhtiar.

Baca juga: Manfaat Cendawan Enoki, Real Food Yang Bagus Sebagai Vitamin Otak Si Anak!
PETUA/UBAT ORANG-ORANG TUA DULU CARA TRADISIONAL
Gambar hiasan: Inilah.com

Orang dulu-dulu, tak minat nak pergi hospital. Mereka lebih suka amalkan petua dan amalkan amalan lama. Lepas itu, guna bahan semula jadi yang ada dekat keliling rumah.

PETUA ORANG TUA DULU-DULU RAWAT PENYAKIT
1. PETUA ELAK PENYAKIT
Makan sedikit garam. Kemudian minum segelas air suam pada waktu pagi. Selain dapat elak penyakit, juga dapat bersihkan jantung dan paru-paru.
2. PULIHKAN SAKIT JANTUNG
Rebus beberapa tangkai bunga betik jantan dengan air. Minumlah air rebusan tadi, sehari dua kali pada waktu pagi dan malam. Boleh tambah madu asli untuk tambah rasa.
3. HILANGKAN BISA-BISA TULANG
Gambar hiasan: Google.
Masukkan sedikit garam ke dalam air suam. Rendamkan kaki di dalamnya selama 15 minit. Lakukan 3 kali seminggu.
4. MERAHKAN BIBIR
i. Sapukan hampas halia yang telah ditumbuk, pada bibir perlahan-lahan setiap hari.
ii. Ambil sedikit ubat gigi dan sapukan pada bibir setiap malam tidur.
5. BUNUH KUTU KEPALA
Tumbuk tiga atau empat ulas bawang putih hingga lumat. Gaul dengan 3sdb minyak kelapa. Lumurkan pada rambut rata-rata dan biarkan selama 15 minit. Kemudian sikat dengan penyikat kutu.
6. BATUK
Gambar hiasan: Google.
Ambil sedikit kerak nasi dan rendamkan dalam air suam. Bila kerak nasi dah kembang, minum airnya. Amalkan setiap pagi.
7. SAKIT ANGIN
Rebus empat atau lima tangkai cili kering (tangkainya sahaja), dua ulas bawang putih bersama tiga cawan air. Campurkan sedikit halia bersama rebusan tersebut. Minumlah beberapa kali.
Haa, cukup lah dulu setakat ni. Memang best petua lama ni. Selain jimat, kita pun tak perlu takut kot ada kesan sampingan yang lain. Semoga bermanfaat.
Hanya sekadar peringatan buat pembaca, sekiranya anda ingin mencuba petua-petua di atas, sebaiknya dapatkan nasihat dari doktor terlebih dahulu. Hal ini kerana, setiap orang mempunyai keadaan kesihatan yang berbeza. Jadi, tidak salah untuk mengambil langkah berjaga-jaga.
Sumber: Facebook No Or


Kalau Nak Panjangkan Bulu Mata, Buat 6 Cara Ini. Mesti Lentik!

“Dahlah mata aku ni sepet, bulu mata pulak pendek. Jeles betul tengok si Kamilia tu, mata sudahlah bulat, bulu mata pun panjang melentik. Tak payah susah-susah pakai maskara tebal pun dah nampak cantik. Untunglah.  Agaknya mesti ada cara semulajadi nak panjangkan bulu mata.”
Tak semua orang bertuah dikurniakan bulu mata lebat dan panjang semula jadi.

Tapi tak bermakna mereka yang punya bulu mata yang pendek tidak boleh berbuat apa-apa untuk mendapatkan bulu mata yang panjang.
Cuma perlu usaha lebih sikit dengan ‘apply’ banyak tips, teknik dan guna produk yang sesuai untuk mendapatkannya.

Di sini kami ingin bongkar rahsia dan kongsikan caranya.

Foto Kredit: womenexchangenetwork.com
7 Cara Panjangkan Bulu Mata Dengan Mudah Dan Berkesan
Antara yang boleh diamalkan untuk panjangkan bulu mata adalah:
1. Sikat dengan kerap
Biar betul! Ada ke sikat untuk bulu mata?
Ya, ada. Sikat bulu mata dengan kerap dan anda akan lihat hasilnya.

2. Sapu Vaseline setiap malam
Produk ‘petroleum jelly’ seperti vaseline boleh digunakan untuk membantu pertumbuhan bulu mata.
Ambil sedikit Vaseline mengguna cotton bud atau berus maskara.
Kemudian sapu pada bulu mata sebelum tidur.
Foto Kredit: brit.co
3. Guna minyak semula jadi
Minyak zaitun, minyak kelapa, minyak jojoba dan minyak castor mengandungi mineral, vitamin dan agen pemanjang.
Ia bukan sahaja membantu memanjangkan bulu mata malah melembapkannya.
Foto Kredit: fairwaymarket.com

4. Sapu vitamin E
Vitamin E membantu pertumbuhan dan memanjangkan bulu mata.
Sapu losyen yang mengandungi vitamin E pada bulu mata untuk memanjangkannya.
Foto Kredit: foodfactsindex.com
5. Makan Biotin
Ambil vitamin B Kompleks dipanggil Biotin. Ia juga terdapat dlam makanan seperti avocado, keju, kobis bunga, almond, sayuran hijau, serta kacang.
Ia berkesan bukan saja untuk panjangkan bulu mata, tetapi boleh juga memanjangkan serta menyihatkan rambut.
Foto Kredit: dailycurlz.com
5. Tekap dengan teh hijau
Jika kurang selesa dengan minyak, boleh juga guna teh hijau untuk panjangkan bulu mata.
Basahkan cotton swab dalam teh hijau dan tekap pada bulu mata.
Bilas dengan air bersih sebaik saja anda bangun tidur.
Foto Kredit: fashionsense.bg
6. Guna produk ‘Lash Accelerator’
Ada produk maskara yang dilengkapi dengan ‘Lash Accelarator’ seperti Rimmel London.
Hanya sapukan pada bulu mata dan…. ta-da!
Bulu mata pasti nampak panjang dan tebal.
Foto Kredit: sassiamblog.com
Amalkan Dan Tengok Hasilnya Sendiri
Dengan mengamalkan teknik yang betul untuk panjangkan bulu mata, anda mungkin boleh nampak kesannya dalam masa yang singkat.
Menurut blog seorang penggemar kecantikan, beliau sendiri telah mendapat kesan positif setelah bereksperimen dengan teknik ini dalam masa 1 bulan.
Selepas 3 bulan, kesannya juga bertambah ketara. Tak perlu lagi maskara.
Ia bukan sahaja memberi penampilan yang menarik malah menjadikan seseorang itu tampil lebih muda, lebih segar dan lebih vibrant.
Cubalah!


Ini 11 Petua Penawar Mata Rabun, No. 1 Paling Mudah Tinggal Tadah Muka Je!

Kepada anda yang mempunyai masalah rabun mata, elok kiranya mencuba petua penawar mata rabun ini. Terdapat 11 petua yang boleh dicuba sebagai jalan ikhtiar, selain memakai cermin mata.
Ialah nak buat pembedahan mata yang berkaitannya agak mahal dan anda masih menabung lagi. Jadi, sementara tunggu duit tabung penuh bolehlah cuba petua ini juga. Semoga bermanfaat kepada anda!

Baca juga: Perut Makin Buncit Selepas Bersalin Caesar? Ini Petua Kempiskannya!
PETUA PENAWAR MATA RABUN

PETUA TIPS PENAWAR MATA RABUN
Anda mengalami mata rabun? Petua dan tips ini mungkin akan jadi salah satu penawar bagi anda yang ada masalah rabun mata.

1. WAP NASI

Apabila memasak nasi, halakan mata ke arah wap yang keluar dari periuk nasi. Amalkan setiap kali masak nasi.
2. SAWI
Rebus secekak sawi dengan 2 gelas air sehingga mendidih dan tutup api. Minum setelah sejuk pada suhu bilik. Amalkan 2 kali seminggu.
3. LOBAK MERAH
Boleh makan mentah-mentah atau minum air lobak merah. Amalkan selalu Insya Allah, semakin baik nanti.
Lobak merah kaya dengan:

Betacaotene (pelopor kepada Vitamin A, nutrien yang diperlukan untuk penglihatan)
Lycopene (nutrien perlindungan sinaran UV pada mata)
Lutein (nutrien yang melindungi kerosakan pada radikal mata)

Jika anda mengalami masalah penglihatan, disarankan makan lebih banyak lobak merah.
4. TEH
Mencegah katarak mata. Teh membantu mengawal pertumbuhan darah baru di belakang mata.
Pakar menjelaskan jika terlalu banyak saluran darah di sebalik retina, ini akan menyebabkan kebocoran darah dan cecair yang menjurus kepada bintik buta.
5. BAWANG PUTIH & BAWANG MERAH
Bawang putih dan merah sangat penting dalam pengeluaran Glutation, sejenis sulfur yang bertindak sebagai anti oksidan untuk kanta mata.
6. KACANG WALNUT

Kacang walnut mengandungi sumber Omega-3, Vitamin E dan antioksidan yang tinggi. Nutrien ini amat penting dalam memerangi radang mata.
7. TOMATO
Tomato juga mengandungi dua nutrien penting untuk mata iaitu lycopene dan lutein. Tomato juga berkesan mencegah kanser mata.
8. KACANG SOYA
Kacang soya mengandungi antioksidan yang kuat yang dipanggil isoflavon. Antioksidan ini melindungi mata daripada sindrom mata kering.
10. TELUR
Sebatian sulfur, protein dan cysteine dalam telur membantu melindungi mata daripada pertumbuhan katarak. Makan telur sehari sekali sudah memadai bagi penjagaan mata.
11. BROKOLI
Brokoli mengaktifkan enzim anti-radang dalam badan untuk menggalakkan detoksifikasi termasuk mencegah keradangan di bahagian belakang mata.
Kredit: APAKES
Sumber: Facebook Info Menarik


Wanita 50 Tahun Kongsi 17 Petua Penjagaan Diri, Patutlah ‘Maintain’ Awet Muda & Sihat!

Meniti usia 50an bukan mudah untuk menjaga kesihatan dan kecantikan diri. Namun, ia bukanlah perkara mustahil untuk dilakukan sepertimana perkongsian petua penjagaan diri dari seorang wanita yang sudah menjangkau umur tersebut.
Walaupun sudah mencecah 52 tahun dan memiliki 5 cahaya mata, Puan Dzuriasikim Dzulkefli masih kelihatan seperti anak muda oleh kerana rutin dirinya yang mengamalkan gaya hidup sihat. Justeru itu, mari teruskan pembacaan anda untuk mengetahui kunci penjagaan dirinya di bawah!

Baca juga: Ini 3 Cara Buat Mask Putih Telur Untuk Atasi Masalah Kulit Wajah, Barulah Meletops!
PETUA PENJAGAAN DIRI, AWET MUDA DAN BERPANTANG
Gambar: Puan Dzuriasikim Dzulkefli yang kini berusia 53 tahun.

Saya dihujani dengan permintaan di messenger meminta saya menulis tentang penjagaan diri serta petua yang saya amalkan. Anda mungkin mahu anggap ini sebagai petua awet muda memandangkan usia saya pada tahun ini mencecah 52 tahun (2022).

Apa yang bakal saya kongsikan adalah amalan rutin saya, yang menjadi sebahagian dari hidup saya sejak remaja atau di zaman persekolahan kerana telah diajar oleh arwah ibu dan nenek. Ianya juga adalah amalan dalam keluarga sejak dulu lagi.
Oleh kerana sudah disemai dari kecil, segala amalan ini bukanlah saya lakukan kerana terpaksa atau mahu dipandang cantik dan muda. Ianya telah menjadi suatu kebiasaan bagi keluarga kami dan saya ajarkan pula kepada anak-anak saya.
Alhamdulillah, walaupun sudah hampir 53 tahun usia saya, dengan izin Allah, saya tidak ada masalah kedut di wajah yang ketara termasuk di bahagian mata. Tidak ada sebarang masalah sakit-sakit sendi, tapak kaki, lutut, mahupun badan.
Tiada sakit-sakit kepala, tidak ada masalah angin dalam badan. Masih boleh membaca dan menulis tanpa menggunakan cermin mata, masih berambut lebat, tiada masalah kulit menggeleber.
Apa sahaja ilmu yang dikongsi, jika anda rasa dapat membawa kepada kebaikan, bolehlah diambil dan diamalkan juga nanti.
1. JARANG DAN TIDAK SUKA MINUM AIR MANIS
Antara keburukan minuman manis:

Tambah berat badan.
Tak puas minum atau susah rasa kenyang.
Risiko diabetes.
Melemahkan otot.

Lebihkan air masak atau air mineral ya.
2. SUKA MAKAN BUAH TERUTAMA KAYA VITAMIN C
Malam-malam kalau lapar, makan je buah. Dan antara buah yang saya selalu amalkan adalah Lemon!
Yes, lemon sangat bagus untuk kekalkan keremajaan dan awet muda. Saya amalkan minum air lemon suam bersama madu setiap pagi dan malam!
3. SUKA BERSENAM DAN BERSUKAN
Saya memang suka bersenam dan bersukan sejak dari zaman sekolah lagi. Anda pasti tahu tentang ini. Anda boleh lakukan banyak senaman yang nampak sungguh ringkas tetapi sebenarnya sangat mencabar. Cubalah.
Senaman boleh bantu detox, menjadikan kulit kita awet muda, anjal dan sihat. Senaman juga boleh bantu minda kita untuk berfikiran lebih positif dan beri banyak faedah lain.
4. BIASAKAN MEMBACA SELAWAT KETIKA MEMBASUH MUKA
Ini diajar oleh arwah bapa saudara saya sejak saya berusia 12 tahun lagi. Sejak itu saya amalkan selalu. Setiap kali mandi dan cuci muka, saya akan selawat ke atas Nabi Muhammad SAW. Saya amalkan ini hingga sekarang.
Kata arwah bapa saudara, selain mendapat pahala, amalan ini dapat menaikkan seri jernih pada wajah. Wallahualam.
5. SUKA IKUT PETUA ORANG-ORANG TUA

Tak boleh berkemban waktu nak makan.
Amalkan pakai kain batik di rumah (yang sebenarnya kena selalu berpakaian yang ada “ikat” di pinggang, supaya kita tak makan banyak).
Kurang minum ais.
Tak makan bersulam air (makan selang seli dengan air).
Mandi sebelum makan, bukan selepas makan.
Banyak lagi (saya pernah tulis tentang pesan orang tua).

6. SENTIASA CERIA DAN POSITIF TIDAK SUKA NEGATIF
Setiap masalah cuba atasi dengan cara positif. Selalu bersangka baik. Buat baik dengan semua orang. Pesan arwah ibu, biar orang buat kita, jangan kita buat orang. Macam itu lah. Ringkas dan mudah tetapi sangat bermakna bila orang tua berpesan.
TIPS MUDAH UNTUK KEKAL CERIA DAN BAHAGIA DALAM HIDUP:

NEVER HATE – Usah benci apa dan sesiapa pun.
DON’T WORRY – Jangan terlalu bimbangkan masa depan dan masa silam. Jangan bimbang dengan cakap orang. Jangan bimbang benda yang tak perlu.
LIVE SIMPLE – Bersederhana selalu.
EXPECT A LITTLE – Usah terlalu berharap dengan orang, dengan apa yang kita usahakan, dengan perkara yang kita belum pasti. Tenang selalu.
GIVE A LOT – Amalkan banyak memberi dari menerima ya. Beri bantuan, sedekah, senyum, kata-kata baik. Beri bahagia. Apa sahaja yang baik.
GIVE A SMILE – Selalu senyum dengan semua orang. Termasuk di waktu kita sedang bersedih.
“KEEP IN TOUCH” with Allah. Yang ini semua boleh faham kan?

Saya juga adalah seorang yang sangat susah untuk marah. Jika tidak gemarkan sesuatu, saya lebih suka berdiam dari bertengkar.
7. SUKA JAGA PERSONALITI
Mungkin sudah terikut dengan arwah ibu dan cara dibesarkan dalam keluarga kami, kalau boleh, saya sentiasa nak nampak kemas dan cantik. Setidak-tidaknya untuk diri saya sendiri.
Orang yang suka menjaga keterampilan. Duduk dalam rumah pun kadang bergincu. Yang ini isteri-isteri harus praktikkan tau. Dalam rumah pun haruslah kelihatan berseri, kemas, bersih dan menarik!
Usah bersiap hanya untuk keluar rumah sahaja. Kata Ustaz Azhar Idrus… “Ada isteri yang bila hendak ke pasar malam, berjam dia bersiap. Tapi kalau di rumah kadang sisik ikan pun ada melekat di muka”. Lucu tetapi dalam maknanya.
8. DENGAN IZIN ALLAH SWT, SAYA JARANG SANGAT SELSEMA, BATUK ATAU DEMAM
Mungkin kerana penjagaan makanan, pengambilan air yang cukup, juga kerana sering bersenam, saya jarang sakit. Kalau kerja, saya paling jarang ambil cuti sakit. Alhamdulillah.
Dengan kata lain, kalau kita selalu jaga makan, kesihatan pun terjaga. Makanan adalah “ubat” kepada kita. Jika tidak jaga makan, suatu hari nanti kita mungkin perlu makan ubat untuk sihat.
9. SUKA MAKAN ULAM-ULAMAN
Contohnya: Ulam raja, pucuk paku, ibu kunyit, pudina, daun selom (daun dalam laksa tu), pegaga dan macam-macam termasuk yang pahit, payau, berlendir. Segala ulam saya memang suka.
Sebab ini sudah jadi kebiasaan dalam keluarga saya sejak saya kecil. Jika susah nak dapatkan ulam, bolehlah digantikan dengan salad.
Saya juga suka makan halia muda dan kunyit muda sebagai ulam. Jujurnya saya makan ulam bukan kerana untuk awet muda, tapi kerana sudah ketagih dan terbiasa!
10. SUKAKAN REHAT DAN KETENANGAN
Saya suka cari masa untuk diri. Rehat dengan cukup. Buat aktiviti yang saya gemari contohnya bercucuk tanam, menulis, membaca atau apa sahaja yang menceriakan hati.
11. SENTIASA CUBA JAGA SOLAT TAHAJJUD
Kalau boleh tak mahu dan sangat tak suka nak kongsi ini. Bimbang ada yang fikir saya riak pula. Tapi saya nak ajak semua supaya amalkan yang satu ini. Ia adalah punca bahagia bagi banyak perkara.
Cubalah untuk sentiasa jaga Tahajjud. Kunci jam, bangun malam. Memang susah, tapi lama-lama dah terbiasa dan susah nak ditinggalkan. Dan kelebihan Tahajjud ni sangatlah besar. Ramai orang tahu tapi tak ramai yang buat. Jom kita cuba bangun tahajjud mulai hari ini.
Tahajjud adalah “ubat” bagi banyak perkara. Boleh buat kita tenang. Dan orang-orang yang tenang, adalah orang-orang yang menang.
12. MINUM AIR MASAK DENGAN SECUKUPNYA

Jangan malas atau culas ye. Cubalah minum air dengan secukupnya selama 2 minggu dah lihat perbezaan pada kulit wajah anda. Minum banyak air kosong untuk memastikan organ-organ badan berfungsi dengan baik.
Jika tubuh badan kekurangan air, ia juga boleh menyebabkan masalah kulit kering dan kusam. Masalah kulit ini membuatkan seseorang itu kelihatan lebih tua daripada usia.
13. SUKA MAKAN IKAN
Ini pun kerana sudah terbiasa dari kecil. Lauk kegemaran saya ialah ikan. Semua orang tahu ikan kaya dengan kandungan lemak omega-3 yang tinggi (contoh, salmon dan ikan sardin) baik untuk hati dan sistem saraf. Lemak Omega-3 juga akan memberi anda rambut dan kulit yang sihat.
14. MAKAN PISANG
Mungkin kebetulan, tapi buah pisang adalah salah satu “snek” kegemaran saya yang menyihatkan. Pisang kaya dengan kalsium yang khasiatnya membantu mengembalikan keseimbangan elektrolit serta menyerap lebihan air yang ada dalam tubuh.
15. TOMATO
Ini dah jadi sebahagian dari ulam kegemaran. Bila dah besar baru saya tahu dalam buah tomato terdapat pigmen merah (likopen) yang khasiatnya boleh membantu untuk memperlahankan proses penuaan.
16. SKINCARE
Gunakan skincare. Skincare adalah sama seperti baja untuk pokok. Pasti ada beza pokok yang berbaja dan tidak bukan? Wanita perlu pakai sekurang-kurangnya serum dan sunscreen setiap hari!
17. BERPANTANG PENUH SELEPAS BERSALIN
Saya tulis huruf besar ini sebab ramai wanita moden tak suka berpantang. Ambil ringan. Serta mungkin juga kerana tidak seiring dengan banyak pendapat moden.
Tapi saya kongsikan di sini sebahagian dari amalan berpantang saya dari kelahiran anak pertama hingga ke 5 ya (penulis akan sambung di artikel seterusnya).
Sebenarnya, cantik adalah bersifat luaran dan sangat subjektif. Segala petua ini adalah lebih kepada penjagaan kesihatan diri. Kesihatan adalah sangat berharga dan tak dapat dijual beli.
Masa pula tak akan dapat kita putar kembali nanti. Jadi wanita, jagalah kesihatan diri luar dan dalaman.
Sumber: Facebook Dzuriasikim Dzulkefli


Ikuti 10 Petua Di Dapur Ini, Barulah Bahan Kering Tahan Lama & Tak Cepat Rosak!

Siapa sangka ada banyak rupanya petua-petua di dapur dari orang lama, yang boleh diikuti supaya bahan masakan dapat bertahan lebih lama. Terutamanya bahan-bahan kering yang mudah rosak, layu, berkulat dan sebagainya apabila disimpan dua hingga tiga hari.
Tidak ke membazir kalau begitu kerana sudah tidak boleh digunakan lagi. Justeru itu, mari ikuti perkongsian petua di dapur dari Puan Fatimah Hashim seperti di bawah.

Baca juga: Ini 3 Cara Buang Bau Hamis Daging Kambing, Barulah Terbuka Selera Nak Makan!
PETUA-PETUA DI DAPUR

PETUA-PETUA DAPUR YANG PATUT DI AMALKAN SEHARIAN
Saya dulu pun tidak tahu boleh buat macam ini untuk jimatkan masa dan express proses-proses dekat dapur. Memudahkan urusan kita sebagai suri rumah tangga.

1. CARA SIMPAN CILI PADI TAHAN LAMA

Buang tangkai dari badan cili.
Masukkan dalam bekas dan alas dengan tisu.
Letak seulas bawang putih yang telah dikupas.

2. CILI KERING KISAR TAHAN LAMA

Kisar cili kering dengan sedikit minyak masak bagi mengelakkan ia berkulat cepat.
Kemudian panaskan ia dengan sedikit garam hingga kering airnya.
Simpan dalam bekas bertutup dan sejukkan di dalam peti sejuk.

3. TAUHU TIDAK MELEKAT DIKUALI

Taburkan garam halus pada permukaan atas dan bawah tauhu sebelum digoreng.
Hasilnya, tauhu tidak melekat.

4. TAUGEH

Simpan dalam bekas berisi air dan campurkan bersama jus lemon.
Tauge akan tahan segar dan rangup selama seminggu.
Boleh gantikan lemon dengan sedikit garam.

5. SANTAN / KELAPA PARUT

Santan

Masukkan sedikit garam kasar ke dalam santan dan kacau rata.
Simpan dalam peti sejuk.

Atau,

Boleh juga simpan santan dalam plastik bersih yang berikat di freezer tanpa garam.

Kelapa parut
Boleh guna cara sama seperti santan. Atau cara lain seperti di bawah ini:

Gumpalkan kelapa parut kepada rupa bebola.
Tambah sedikit air kalau terlalu kering.
Simpan di dalam freezer dengan bekas bertutup.
Ia boleh tahan sampai 2-3 bulan.

6. HILANGKAN PIJAR TANGAN TERKENA CILI

Lumurkan garam atau gula pada tangan.
Biarkan seketika dan bilas macam biasa.

Atau,

Ambil sebekas air suam dan campurkan sedikit garam atau gula.
Rendamkan tangan ke dalamnya selama 5 minit atau sehingga rasa pijar semakin reda.

7. KENTANG

Sebelum simpan kentang jangan cuci, kerana ia akan lembap dan mudah ditumbuhi bakteria sehingga cepat rosak.
Tambahan, kelembapan yang tinggi dalam peti sejuk boleh mempercepatkan pertumbuhan tunas.
Elak simpan kentang berdekatan dengan bawang kerana gas yang dihasilkan oleh keduanya akan saling menjadikannya cepat rosak.

8. MUDAH KUPAS KERANG

Semasa merebus kerang, campurkan sesudu minyak masak ke dalam air rebusan.
Kerang akan terbukan sedikit dan memudahkan proses mengupas.
Namun, tidak semua kerang terbuka kulitnya walaupun telah direbus lama.

9. SAYURAN HIJAU

Sayur berdaun boleh tahan lebih lama jika balut dengan tisu.
Kemudian, simpan dalam bekas kedap udara atau beg plastik ziplock.
Dalam peti sejuk, bekas/beg tadi akan melindungi sayur daripada layu.

Atau,

Rendam sayuran dalam air garam selama 2-3 minit.
Toskan airnya dan simpan dalam bekas kedap udara sebelum disimpan dalam peti sejuk.

10. HILANG PAHIT PERIA

Potong peria dan rendam dalam air berisi garam halus.
Setelah 25 minit, toskan dan sedia untuk dimasak.

Sumber: Facebook Fatimah Hashim via Masak Apa Tak Jadi Hari Ni Official


Geramnya semua tanaman tak menjadi! Usah Risau, Cuba Petua Pokok Bunga Meriah Ini

Pasti setiap peminat pokok bunga pernah mengalami situasi yang menyakitkan hati ini apabila tanaman mereka tidak berbunga seperti yang diinginkan. Berkali-kali cuba tapi pokok masih tidak begitu berbunga. Usah risau, sebenarnya ada petuanya tersendiri untuk pokok bunga meriah ini.
Sama seperti masakan yang mempunyai resipi rahsia, ada formulanya untuk jadikan pokok berbunga lebih meriah. Petuanya sangat ‘simple’. Tanam pokok bunga ini memang perlukan kesabaran yang tinggi tetapi selain itu, ‘rempahnya’ juga penting agar ia tumbuh meriah dan sihat. Ikuti perkongsian penulis mengenai petua pokok bunga meriah!

Baca juga: Nak ‘Fresh Flowers’ Tahan Lebih Lama? Ini Tips Anda Wajib Cuba!
PETUA POKOK BUNGA MERIAH

Bahan-bahan:

1 botol Yakult
2 biji telur ayam
Botol air mineral sebanyak 500 ml

Cara penyediaan:
1. Peram ketiga-tiga bahan ini selama 3 hari minimum atau lebih lama lagi bagus.
2. Jika hendak menggunakannya, goncang dahulu botol itu supaya campurannya sebati. Selepas itu, tuang dalam baldi bersama air sebanyak 2 liter.
3. Ingat, siram hanya di batang pokok sahaja mengikut sukatan sendiri. Ketika menyiram, berbuallah manja bersama pokok kesayangan anda!
4. Hasilnya boleh dilihat dalam masa 2 atau 3 minggu selepas menyiram baju yakult itu!
Untuk pengetahuan anda, ada beberapa punca kepada permasalahan pokok bunga tidak berbunga meriah ini. Antaranya ialah:

Pokok bunga anda tidak mendapat sinaran cahaya matahari yang mencukupi. Pokok bunga yang tumbuh sihat dan subur memerlukan sekurang-kurangnya 6 jam sinaran cahaya matahari penuh.

Pokok tidak mendapati air yang mencukupi. Tanaman anda perlu sentiasa dalam keadaan lembab tetapi tidak sehinggakan air bertakung.
Masalah busuk akar akan muncul jika air pokok anda berlebihan.

Pokok bunga anda tidak mendapat nutrien yang sepatutnya. Pokok bunga memerlukan bahan pemakanan di dalam nisbah NPK 5 : 5 : 5.
Medium  tanaman pokok bunga anda mengandungi pH yang terlalu tinggi ataupun rendah. Ini akan menyebabkan pokok bunga tidak dapat menyerap nutrien yang ada disebabkan tiada makanan.

Jadi dah tahu kan cara nak meriahkan pokok bunga anda? Guna petua ‘simple’ di atas pasti pokok akan berbunga meriah. Penting juga untuk anda lihat punca ia tidak berbunga meriah. Hati pun senang lepas ini jika nak bertanam membayangkan bunga pokok yang akan meriah. Selamat mencuba!
Sumber: Facebook Berkebun Di Rumah & BAJA Organik 100% Mudah, sihat Dan Selamat


5 Petua Putihkan Celah Peha. Hilangkan Hitam, Kasi Cerah!

Wanita memang mementingkan penampilan diri, lebih-lebih lagi dari segi luaran. Namun semuanya tidak bermakna jika anda tidak menjaga kecantikan dalaman terutamanya di celah-celah pelipat, ketiak dan celah paha yang mudah menjadi hitam jika tidak dijaga dengan betul.
Petua hilangkan hitam celah peha
Celah paha misalnya, mudah menjadi hitam akibat geselan paha sewaktu berjalan terutamanya pada wanita yang berbadan besar dan gempal.Mereka ini juga selalunya mencari petua untuk kuruskan peha dan punggung.

Akibat geselan ini bercampur dengan peluh, paha menjadi berminyak dan mudah melecet.
Ada yang meletak bedak mahupun losen untuk mengurangkan rasa melecet ini. Hanya orang yang mempunyai paha besar akan faham masalah ini.

Namun, setelah meletakkan bedak atau losyen, rasa lega hanya untuk sementara waktu sahaja kerana tanpa disedari, anda menambah kerengsaan kulit dan sel-sel kulit mati berkumpul di celah paha. Dari situ, pembiakan bakteria terjadi menyebabkan kulit menjadi semakin gatal, kasar dan kemerah-merahan sehingga bertukar menjadi hitam.

Petua putihkan celah peha untuk yang sudah berkahwin?
Bagi wanita yang sudah berkahwin, celah paha hitam menyebabkan anda kurang berkeyakinan dan malu apabila bersama suami. Meskipun ada suami yang tidak kisah, tidak bermakna anda harus selesa dengan keadaan itu malah tidak terlambat untuk anda memutihkan kembali celah paha yang berubah warnanya dengan mengguna:
1. Limau nipis & kapur sirih
Foto Kredit: healthyfig.com
Campurkan perahan limau nipis dengan sedikit kapur hingga menjadi pes. Sapu pada celah paha dan gosok perlahan-lahan selama 15 minit, kemudian bilas. Lakukan 3 kali seminggu sampai kesan hitam hilang.
2. Lemon & timun
Foto Kredit: freefoodphotos.com
Jika kulit sensitif, limau nipis boleh memeritkan. Anda boleh gantikan dengan lemon ataupun timun. Lalukan kulit lemon serta timun pada celah paha selama 20 minit dan bilas sehingga bersih. Bukan sahaja memutihkan kulit malah mengatasi lebihan minyak pada paha.
3.Tawas
Foto Kredit: postcardfromstella.com
Bagi yang ingin guna cara tradisional, boleh gunakan tawas untuk mengatasi masalah ini. Campurkan tawas dalam air dan dengan mengguna span, gosok celah paha.
4.Kunyit
Foto Kredit: authoritynutrition.com
Parut kunyit dan perahkan jusnya. Sapukan pada celah paha dan biarkan ia kering, baru dibilas sehingga bersih. Boleh juga digunakan serbuk kunyit. Masukkan 2 sudu serbuk dalam air dan sapu pada paha.
5.Ubat gigi
Foto Kredit: encedentistry.com
Picit sedikit ubat gigi pada jari dan sapu pada celah paha. Biarkan selama 10 minit dan bilas. Tetapi awas, jika terasa sakit ataupun kulit bertukar merah kerana sensitif dengan bahan dalam ubat gigi, tukar guna bahan lain.
Tips putihkan celah peha yang lain:
Foto Kredit: youtube.com

Sebaiknya selepas mandi, lap paha sehingga kering. Paha yang lembap mudah membiakkan bakteria, penyebab utama gatal di kawasan paha. Jila terasa gatal, elak garu dengan tangan tetapi guna kain.
Pastikan anda mengguna pencukur yang tajam. Cukur mengikut arah bulu tumbuh untuk mengelakkan kulit menjadi kasar ataupun luka.
Amalkan juga mengguna scrub seminggu sekali kerana ia akan menanggalkan sel-sel kulit yang kasar dan mati serta menggalakkan pertumbuhan sel baru. Hasilnya, kulit bertambah putih serta lembut dan sudah tentu, anda kembali yakin dengan diri anda.

Selamat mencuba!


3 Petua Putihkan Ketiak Yang Berkesan. Kalau Hitam, Kasi Cerah!

Masalah ketiak hitam sememangnya boleh menjejaskan penampilan. Ada banyak sebab mengapa ia berubah warna antaranya penggunaan deodoran yang tidak sesuai dengan kulit, kerap mencukur bulu ketiak dan kurang memberi perhatian pada bahagian tersebut.
Bagi orang yang mengandung, lagi stress bila ketiak hitam bukan? Jawapan ketiak jadi hitam semasa mengandung ada di sini.

Petua putihkan ketiak
Usah risau, senang sahaja untuk memutihkan kembali bahagian itu.

1. Guna limau nipis dan kapur sirih
Foto Kredit: healthyfig.com

Antaranya ialah dengan perah limau nipis bersama kapur sirih dan gaulkannya. Kemudian sapu pada bahagian ketiak antara 20 hingga 30 minit sebelum bilas dengan air. Seeloknya lakukan selepas mandi.

2. Guna hirisan timun
Foto Kredit: freefoodphotos.com
Tidak pun, letak sahaja hirisan timun dan kepitkan pada ketiak selama yang boleh.

3. Guna minyak zaitun
Foto Kredit: fairwaymarket.com
Jika kedua-dua cara tidak sesuai dengan anda, cara lain adalah dengan menyapu minyak zaitun pada bahagian ketiak. Minyak zaitun memang terbukti baik untuk kulit.

Akhir kata
Foto Kredit: trusper.com
Bukan sahaja mengurangkan kesan hitam malah membaiki kulit yang kusam. Selain ada lagi tiga cara tradisional untuk menghilangkan ketiak hitam, boleh juga dapatkan tips dan cara putihkan kulit juga. Orang yang bakal berkahwin, mesti baca.
Selamat mencuba!


“Malunya Lutut Hitam…”-Jangan Risau, Jom Putihkan Guna Bahan Di Rumah Je

Masalah lutut hitam tidak asing lagi dalam kalangan kita baik lelaki atau wanita. Masalah ini sememangnya mampu mengganggu keyakinan diri kerana warna lutut berbeza dengan warna anggota tubuh yang lain.
Walaupun lutut hitam tidak mendatangkan bahaya namun, pasti ramai yang mencari petua putihkan lutut hitam agar dapat menambah keyakinan diri. Petua kali ini mudah sahaja kerana hanya menggunakan bahan di rumah. Wow kan?

Baca juga: “Alamak! Kuningnya…”- Patutlah Gigi Kuning Walaupun Dah Berus, Ini Puncanya
PETUA PUTIHKAN LUTUT HITAM GUNA BAHAN DI RUMAH, BERKESAN!

1. TEH HIJAU

Sebatian utama, epigallocatechin gallate (EGCG) dalam teh hijau mampu mencerah kulit. Berikut adalah cara untuk menggunakan teh hijau:

Rendam satu beg teh hijau dalam 1 cawan air panas. Biarkan sejuk.
Celupkan kapas ke dalam teh dan perah lebihan.
Leret ke lutut dan ulang dua kali sehari.

2. GEL ALOE VERA
Ramai orang berpendapat gel aloe vera boleh mencerahkan kulit. Menurut kajian 2002 dalam dermatologi klinikal, aloesin yang ada dalam aloe vera mampu mengurangkan hiperpigmentasi disebabkan oleh pendedahan matahari. Cara-caranya:

Sapukan 1 sudu gel aloe vera ke lutut.
Sapukan perlahan-lahan pada kulit dengan tangan yang bersih.
Ulang 2 hingga 3 kali seminggu.

3. KUNYIT
Kunyit digunakan secara konvensional untuk mencerahkan kulit kerana kandungan curcumin yang terdapat dalam kunyit mampu membuatkan kulit cerah. Untuk memutihkan lutut menggunakan kunyit anda boleh:

Satukan ½ sudu teh kunyit dan 1 sudu besar yogurt atau madu.
Sapukan pes ke lutut dan tunggu 10 hingga 15 minit.
Bilas dan lembapkan. Ulang 2 hingga 3 kali seminggu.

4. GULA & MINYAK ZAITUN
Gula berfungsi sebagai sumber pengelupasan yang sangat baik, manakala minyak zaitun bantu melembapkan kulit. Cara-caranya:

Campurkan kuantiti minyak zaitun dan gula yang sama untuk membuat pes.
Sapukan campuran ini pada lutut.
Gosok kulit menggunakan campuran ini selama kira-kira lima minit dan bilas.

5. LEMON
Penggunaan lemon tidak asing lagi untuk membantu memutihkan kulit kerana kandungan vitamin C. Jika anda menggunakan lemon untuk memutihkan lutut, pastikan pakai pelembap setiap kali selepas rawatan. Cara-caranya:

Basuh lutut dan sapu separuh daripada buah limau pada lutut.
Gosok selama 10 minit dan kemudian biarkan jus kering.
Basuh jus menggunakan air sejuk.

6. OAT & YOGURT
Lutut yang kering boleh menyebabkan kehitaman, jadi anda boleh guna oat dan yogurt untuk melembapkan kulit. Caranya mudah sahaja iaitu:

Campurkan oatmeal dan yogurt sehingga sebati.
Kemudian sapukan pada siku lutut
Biarkan sehingga 20 minit dan sedia untuk dibilas.

7. KENTANG
Kentang mempunyai fungsi yang boleh membantu dalam mengurangkan kehitaman lutut. Cara-caranya:

Hiriskan kentang dan sapu pada lutut selama beberapa minit.
Biarkan jus kentang kira-kira 15 minit dan bilas.

Selain mencantikkan warna lutut anda, tips di atas boleh juga dicuba untuk memutihkan siku hitam. Selamat mencuba!
Sumber: Healthline